הוועדה המיוחדת לצמצום פערים חברתיים בפריפריה, כנסת 25, פרוטוקול מספר 3, 2023-02-21 00:00

אברהם בצלאל: טוב, צהרים טובים

אברהם בצלאל:  אני מתכבד לפתוח את ישיבת הוועדה לצמצום הפערים החברתיים בפריפריה בנושא השבתת הרכבות בדרום בערבים ובסופי שבוע

אברהם בצלאל:  אני רוצה, דבר ראשון, לברך על הצעת החוק להקמת הרשות למלחמה בעוני, שמקדם חברי חבר הכנסת ינון אזולאי, בשליחותו של יושב ראש התנועה שלנו, הרב אריה דרעי

אברהם בצלאל:       באמת כל מה שהוועדה הזאת נועדה עבורו זה ליישם ככל הניתן את ההמלצות, גם של ועדת אלאלוף וגם של ועדת טרכטנברג, שהועדות האלה לצערנו לא יושמו עד היום

אברהם בצלאל:  כיושב ראש הועדה אני אשתדל לעמוד לצידם, כל מה שצריך, בשביל לעזור להקמת הרשות

יסמין פרידמן: חשוב לשים דגש על הדיור הציבורי בתוכנית הזו

אברהם בצלאל: אז אני יכול להגיד שגם אתמול בישיבת סיעה, דנו בנושא הזה

אברהם בצלאל:  אני יודע שנעמה לזימי, חברת האופוזיציה, שגם הגישה הצעה לסדר בנושא הזה

אברהם בצלאל:  אנחנו פועלים ביחד עם יושב ראש התנועה, להאריך לפחות בשנה או בשנתיים, את הדבר הזה

אברהם בצלאל:  אני יכול להגיד שמהבדיקות שאנחנו בדקנו, לא מדובר על פער גדול של דירות שנמכרו, ולכן אני אומר, זה נמצא על השולחן, אנחנו דנים בזה ואנחנו נעשה את הכול

אברהם בצלאל:  בסוף, כמו שאמרתי, כמו שעשיתי הצעה לסדר בנושא הדיור הציבורי, אני חושב שחלק מיוקר המחייה, זה נכון שחשוב מאוד להוריד את המחירים בסופר, זה נכון שחשוב מאוד שחשוב לצמצם את הפערים בפריפריה ולקרב אותם למרכז, אבל אין ספק שבסוף אנשים רוצים לחיות בארץ הזאת

אברהם בצלאל:  בשביל לחיות בארץ צריך מקום שיהיה כסף לשכור דירה או כסף לגור בדירה

אברהם בצלאל:  לא יודע אם בשנה הראשונה, אבל בסוף בן אדם צריך שתהיה לו דירה משלו

אברהם בצלאל:       לצערנו, המחירים כל כך מאמירים ברמה שכמעט אין אדם שיכול לקנות היום דירה

אברהם בצלאל:  ואני מדבר על אנשים ממעמד הביניים ומעלה, היום לקנות דירה או לעזור לילדים לקנות דירה, זה דבר שהוא, איך אומרים, כמעט כמו להגיע לרקיע

אברהם בצלאל:  לכן, אני כן הקמתי דיון בנושא הזה אצל הרב גפני, ובוועדת הכנסת אנחנו דנים בנושא הזה ואנחנו לא נעזוב את זה

אברהם בצלאל:      אני לא סתם מתעכב על הנושא למלחמה בעוני

אברהם בצלאל:  כמו שאמרתי, המלחמה בעוני קשורה בקשר הדוק לצמצום הפערים החברתיים בפריפריה

אברהם בצלאל:  היכולת הכלכלית של תושבי הפריפריה, לא דומה לאלו של תושבי המרכז

אברהם בצלאל:  אנחנו רואים את זה בתעסוקה, אנחנו רואים את זה בחינוך, אנחנו רואים את זה בתחבורה

אברהם בצלאל:  כמעט אין נושא שאפשר להגיד שברוך השם, בפריפריה יש אותו כמו שיש אותו במרכז

אברהם בצלאל:  ולכן אני אומר שאנחנו רוצים לבוא לשמוע, גם כמובן חברי הכנסת שנמצאים פה, גם את האנשים שהגיעו מהדרום, כמובן את משרד התחבורה וכמובן את מנכ"ל הכנסת לשעבר והסמנכ"ל של התפעול של הרכבת

אברהם בצלאל:  נשמע מהם

אברהם בצלאל:       אני מקווה שהדיון הזה בסף יישא פרי כי בסוף, יש לנו מטרה אחת

אברהם בצלאל:  אנחנו כולנו רוצים - - -      

אריאלה מלכה: אדוני, לטובת הפרוטוקול אני אומרת, נמצאת פה נציגת מרכז המחקר ומידע

אריאלה מלכה:  חשוב לה בתחילת הישיבה לדבר שתיים עד שלוש דקות

אברהם בצלאל: אוקי, אז אני אומר שראשונת הדוברים תהיה - - -     

רינת בניטה: לא, לא, לא

רינת בניטה:  אנחנו הגענו להקשיב

אברהם בצלאל:  אוקיי, אז אנחנו רוצים לשמוע את נציגת ה-מ

אברהם בצלאל: מ

אברהם בצלאל: מ ואחר כך אני רוצה את אביחי, פעיל חברתי מאוד - - - אנחנו ניתן לכולם לדבר וכל אחד ישמיע את מה שיש לו

אברהם בצלאל:  אנחנו מקווים שביחד, בשיתוף פעולה של כולם עם כולם, אנחנו מקווים להביא, לפחות להקל מעליכם את מה שאפשר

אברהם בצלאל:  כן

רינת בניטה: אני רינת בניטה ממרכז המחקר והמידע של הכנסת

רינת בניטה:  תודה ליו"ר

רינת בניטה:  בעצם היום אנחנו מדברים על הנושא של השבתת שירותי הרכבות לפריפריה, אבל צריך להגיד שזה נעשה, יש משהו שגרם להשבתה הזאת

רינת בניטה:  ההשבתה הזו היא כתוצאה מפרויקט גדול מאוד של רכבת ישראל, פרויקט החשמול - - -     

דבורה ביטון: אין השבתה, יש צמצום

רינת בניטה: הרכבת עובדת בחלק מהזמן, ובחלק מהזמן היא מושבתת

רינת בניטה:  זאת אומרת, הניהול בנושא ההשבתה הוא שכן כרגע המקטע הדרומי מושבת החל בעצם - - -     

אברהם בצלאל: אם אני מבין נכון, זה מאשקלון ומעלה, נכון? עד אשקלון אנחנו מחושמלים, ומאשקלון ומעלה - - -     

רינת בניטה: אז כרגע יש קטעים מחושמלים, אבל לא כל הקטעים

רינת בניטה:  כרגע מחשמלים את המקטע בדרום, את המקטע בין אשקלון - - -     

אברהם בצלאל: ברמה האישית אני מברך על זה מאוד

רינת בניטה: הפרויקט הזה פרויקט הוא מאוד חשוב

רינת בניטה:  זה פרויקט דגל

רינת בניטה:  זה פרויקט שתוקצב בכ-12 מיליארד שקלים

רינת בניטה:  זאת אומרת, מבחינת ההיקף שלו, זה היקף גדול מאוד שמוקצים לו משאבים - - -     

יסמין פרידמן: סליחה, שאלת הבהרה

יסמין פרידמן:  אם אנחנו רוצים להסביר לציבור את התועלת שבחשמול הרכבת, איך הייתם מגדירים את זה שהחשמול של הרכבת יוביל ל- - -?     

אברהם בצלאל: אם אני מבין נכון, הוא מביא, דבר ראשון, לתדירות, הוא מביא למהירות, כמובן שאנחנו רכבת ירוקה וזה חשוב מאוד

אברהם בצלאל:  אבל, אין ספק, ודאי שתדירות גדולה יותר ומהירות גדולה יותר, ודאי שהפרויקט עצמו חשוב, הוא פרויקט לאומי, הוא מאוד מאוד חשוב ונצרך בראש המעלה - - -     

יסמין פרידמן: כן, רק שהוא יסביר לנו בכמה מילים כי אנחנו בעצם מחויבים למשמעויות - - -      

ניסים חביב: כן, אין לי בעיה להסביר

ניסים חביב:  אפשר להסביר, אני אסביר ויכול להיות שהרכבת תרצה להרחיב - - -     

דבורה ביטון: אז בואו נעשה סדר

אריאלה מלכה: רגע, אתם, לפני שאתם מדברים, תסמנו לי

דבורה ביטון: אנחנו לא פה רק כדי לדבר, גם לשמוע, זו המטרה שלנו

רינת בניטה: אז בעצם, החשיבות של הפרויקט וההקדמה של לוחות הזמנים שלו עד כמה שניתן, אגיד שהפרויקט הזה בעיקרון, בהתחלה, היו אמור כבר להתחיל מזמן ולהסתיים מזמן

רינת בניטה:  יש על זה דו"ח מבקר המדינה שלם בנושא הזה

רינת בניטה:  הוא אמור להסתיים כבר ב-2019, הוא נדחה והתאריך הכי מאוחר שלו היה 2029, וכתוצאה מהשבתה מלאה של הרכבת בתקופת הקורונה הואצו העבודות והיום הפרויקט מתוכנן להסתיים בסוף 2025

רינת בניטה:  זו שנת היעד שלו

רינת בניטה:      העיכובים בהשלמת הפרויקט מאלצים את חברת הרכבת לתחזק את קרונות הדיזל הישנים, לרכוש ציוד נוסף שהוא בעצם זמני

רינת בניטה:  היום מעריכים, כל עיכוב של כל שנה בפרויקט, גורם לנזקים של מאות מיליוני שקלים

רינת בניטה:  ככה שגם מבחינה כספית, יש לזה משמעות מאוד חשובה, להתקדם עם הפרויקט ולסיים אותו, אבל בינתיים זה גם אמר השבתה של הרכבות ומדד סבל מאוד משמעותי עבור הנוסעים, לכל הנוסעים ובפרט, תכף אספר על נוסעים עם מוגבלות

רינת בניטה:      אז בעצם, כתוצאה מעבודות החשמול, כרגע יש שני קטעים מרכזיים שמושבתים לסירוגין

רינת בניטה:  זאת אומרת, כדי לצמצם את הפגיעה, כן יש שירות במהלך ימי החול, שזה היקף הנוסעים הכי רחב, אבל בסופי שבוע, כל המקטע שבין אשקלון לגורל, מנותק

רינת בניטה:  יש שם עבודות רציפות ולכן זה פוגע בחיבור בין אשקלון לבאר שבע ובין שדרות, נתיבות ואופקים, יישובי עוטף עזה אל המרכז

יסמין פרידמן: תגדירי סוף שבוע

רינת בניטה: סוף שבוע

רינת בניטה:  השירות מסתיים ביום חמישי בשעות אחר הצהריים-ערב ומתחדש רק ביום ראשון

רינת בניטה:  זאת אומרת - - - המקטע הזה מסתיים ב-2024 - - -      

אברהם בצלאל: מה מצב - - - האם יש חלופות ועד כמה חלופות רלוונטיות?     

רינת בניטה: אז באמת לגבי חלופות, כרגע, במהלך השבוע קו 378 הוא הקו שמתגבר את המקטעים החסומים בדרום

רינת בניטה:  צריך להגיד בהגינות שזה מוסיף בין 30 ל-35 דקות לכל כיוון בהשוואה לשירות הרכבת

רינת בניטה:  וזה לפני שדיברנו על איכות השירות ברכבת שהיא יותר גבוהה ומונגשת

רינת בניטה:  אוטובוסים היום בישראל, אוטובוסים בין-עירוניים, לא חלה עליהם חובת הנגשה לאנשים עם מוגבלויות פיזיות - - - אוטובוסים בין-עירוניים, לא חלה עליהם חובת הנגשה

רינת בניטה:  אוטובוסים עירוניים כן, בין-עירוניים לא

רינת בניטה:  ולכן, משרד התחבורה והרכבת נדרשים לתת מענים ספציפיים

רינת בניטה:       כיום, אנחנו מדברים על כונן אחד שנמצא בכל נקודת קצה, ואז השאלה היא איך יוצרים קשר עם הכונן הזה, איך הם משריינים מקום, מה עושים אם יש כמה אנשים שמגיעים עם מוגבלויות ולא ניתן להם מענה

רינת בניטה:  אלו שאלות שצריך להפנות למשרד

רינת בניטה:  בנוגע להנגשת המידע, לפחות מהבדיקה שלי, נכון להיום, שעה לפני הדיון, המידע שיש באתר רכבת ישראל הוא מידע לא עדכני

רינת בניטה:  אין הלימה על מידע שמפורס שם על שיבושים ברכבת לבין השירות שניתן בפועל, כשבודקים נסיעות פרטניות

רינת בניטה:  זה משהו שבנוגע אליו שאלנו ישירות את משרד התחבורה ונמסר לנו שהוא בודק בזמן אמת את התגבור ובודק בזמן אמת את ההנגשה

רינת בניטה:  אז זו אולי איזושהי נקודה ששווה להתעכב עליה

רינת בניטה:       כמובן נוסיף על המצב הזה שלעיתים השירות לעוטף עזה נסגר גם בלי קשר לעבודות החשמול אלא כתוצאה מהמצב הבטחוני, למשל סגירה של כבישים

רינת בניטה:  דבר זה מאוד פוגע באמינות של שירות הרכבת ופוגע גם ביכולת של האנשים שגרים בפריפריה

רינת בניטה:  הרכבת האחרונה שלהם מהאוניברסיטה היא ב-18:20

רינת בניטה:  ואם הם מסיימים שיעור ב-18:15 או ב-18:30 או ב-19:45, שאלו שעות רגילות לחלוטין - - - אז אין להם איך לחזור הביתה

שגיא סעדה: במהלך השבוע הרכבת מסתיימת ב-18:20

שגיא סעדה:  רכבת אחרונה מתל אביב לנתיבות יוצאת ב - - -     

אברהם בצלאל: יש לך עוד משהו להוסיף?     

רינת בניטה: אני סיימתי

אביחי שלי: אני רוצה בבקשה להתייחס אם אפשר

אביחי שלי:  אני רוצה לעשות סדר בדברים, כי התמונה היא לא בדיוק כמו שהם מתארים אותה

אביחי שלי:  קודם כל, אני אביחי שלי נתיבות ואני כבר הרבה שנים פעיל מרכזי בתחום של תחבורה ציבורית, ואני באמת רוצה להציג את הבעיה בצורה מסודרת ואת המצב בפועל בשטח

אביחי שלי:  הבעיה היא בעצם שתי בעיות

אביחי שלי:  הדבר הראשון, זה נושא החשמול שהוא כבר גורם סבל לתושבים הרבה מאוד זמן

אביחי שלי:  בפועל לכל הבלגן הזה התחיל לפני שנה ויותר, כמעט שנתיים כבר שאני מתעסק עם כל הבלגן הזה של החשמול, שבהתחלה רצו לעשות, להכריח אותנו לעשות החלפה באשקלון ובסוף אני מצאתי פתרון והצעתי אותו לרכבת, על מנת שהרכבות הישירות ימשיכו

אביחי שלי:       הדבר השני, הוא נושא הצמצום המשמעותי בתנועת הרכבות, כמו שאתם שומעים, שרכבת אחרונה היא ב-18:20 בערב

אביחי שלי:  עכשיו, יש פה שתי בעיות

אביחי שלי:  אחת, נושא חוסר השקיפות כלפי אזרחים, ואני אתן לכם דוגמא

אביחי שלי:  לצורך העניין, ב-25 בספטמבר האחרון, מנכ"ל הרכבת ואני התראיינו יחד לקרן נויבך, שם נאמר שהולכים לבטל בשלב ראשון 12 רכבות כל יום ובהמשך הולכים לבטל 25 רכבות כל יום כי מתחילים בעבודות החשמול כמו שביקשנו

אביחי שלי:  אוקיי

אביחי שלי:  את הרכבות ביטלו

אביחי שלי:  12 רכבות ביטלו באופן מידי כבר ב-25 בספטמבר

אביחי שלי:  חשבנו שישר יתחילו בעבודות החשמול וכמובן שהתבדינו

אביחי שלי:  שלושה חודשים אחרי זה, בחודש ינואר, אמרו שמצמצמים ל-25 רכבות כי קיבלו את האישור של הוות"ל (ועדה ארצית לתכנון תשתיות לאומיות) והם יכולים להתחיל בעבודות החשמול

אביחי שלי:       אז אני שואל את עצמי, אם ריבונו של עולם, בספטמבר לא היה לכם את האישור הזה, אז למה אתם מצמצמים?     

אברהם בצלאל: אבל אביחי, היום עובדים או לא עובדים? תכל'ס, בשטח

אביחי שלי: אין עבודות

אביחי שלי:  לא ראינו שום דבר

אברהם בצלאל: אוקיי, נשמע מהם תכף

אברהם בצלאל:  אתה יכול להמשיך אביחי, אנחנו איתך

אביחי שלי: כן, אז אני אומר שזו הבעיה הראשונה של חוסר שקיפות

אביחי שלי:  לכאורה אמרו לנו שיש אישור ושמתחילים בעבודות החשמול

אביחי שלי:  צמצמו כמובן, היה דחוף להם לצמצם 12 רכבות ובהמשך הם צמצמו 25 רכבות, החל מינואר האחרון

אביחי שלי:  בינתיים אנחנו לא רואים עבודות של חשמול, אפילו לא עמוד אחד ואפילו לא דחפור אחד ראינו לאורך המסילות

אביחי שלי:  אין לי מושג מה קורה לגבי זה

אביחי שלי:       הדבר השני, נושא התכנון של השאטלים כמענה לרכבות שבוטלו והתגבור של קו 378 וגם בכלל מערך האוטובוסים, שמשרת אותנו בנגב כחלופה לרכבת, הוא מתוכנן בצורה מאוד לא חכמה

אביחי שלי:  לצורך העניין, אם אני הולך לשאטלים, הם יוצאים מבאר שבע, נוסעים דרך אופקים, דרך נתיבות ודרך שדרות ואז מגיעים לאשקלון

אביחי שלי:  עכשיו, מה לעשות, הסיבוב בשאטל הוא ארוך ב-40 דקות לפחות יותר מאשר הרכבת

אביחי שלי:  אז בפועל, מה שקורה, זה כשהשאטל יוצא מבאר שבע בזמן שהרכבת הייתה אמורה לצאת, הוא מגיע לאופקים ולנתיבות כשהרכבת כבר נמצאת בתחנה, אז ברור שאנשים לא רוצים לעלות על השאטל והם ילכו לרכבת

אביחי שלי:       אז אני אמרתי לרכבת שהשאטלים שלהם מתוכננים בצורה לא נכונה

אביחי שלי:  הם צריכים לעשות שהשאטל יצא לפני כדי שהוא באמת יגיע קצת לפני הרכבת ואז אנשים ישתמשו בשאטל

אביחי שלי:  ככה ברור שהשאטלים ריקים ואף אחד לא רוצה לעלות עליהם

אביחי שלי:       הדבר השני הוא תגבור של קו 378

אביחי שלי:  אז נכון, אני ביקשתי את התגבור הזה ואני התעקשתי ונלחמתי על זה

אביחי שלי:  אז באמת היה תגבור חסר תקדים של 40 קווי 378 לאורך כל היום, אבל אנשים לא רוצים לעלות על ה-378 כי הוא נתקע בפקקים

אביחי שלי:  כשהוא נוסע לתל אביב הוא עולה על איילון ומנתיב התחבורה הציבורית ללה גווארדיה, ועם כל המסלול שהוא עושה, נתקעים בפקקים

אביחי שלי:  ככה יוצא שנסיעה של שעה מתארכת לפחות לשעתיים

אביחי שלי:  אז ברור שאנשים עדיין מעדיפים את הרכבת ולא להיתקע בפקקים

אברהם בצלאל: אז כן נוסעים ברכבת או לא? אביחי, לא הבנתי

אברהם בצלאל:  אתה אומר שמצד אחד מגיעים - - - אנחנו קהל שבוי של הרכבת, אין אופציה אחרת

אברהם בצלאל:  כדי להגיע לכאן היום בבוקר מנתיבות, נסיעה של שעה וחצי ברכב, כמעט שעתיים וחצי ברכבת

אברהם בצלאל:  למי זה נראה הגיוני?     

אביחי שלי: בדיוק, והדבר השלישי והאחרון, הנושא של תחבורה ציבורית בלילה ובסופי שבוע, בלי קשר לרכבת, בלי קשר לשיבושים הרבים כל כך יש בקו הרכבת שלנו בנגב במערבי, זה נושא מאוד מאוד כאוב

אביחי שלי:  היום המצב הוא שב-21:30 יוצא קו אחרון מתל אביב וזה אומר שאנחנו לא יכולים לצאת לבלות, לצאת לאירועים, אנחנו לא יכולים להישאר בעבודה עד מאוחר

אביחי שלי:  לי קרה שפעמיים ישנתי במשרד כי לא היה לי איך לחזור הביתה

אביחי שלי:  עכשיו, במשמרת הקודמת, מישהו במשרד התחבורה זרק לי הערה מאוד מאוד לא לעניין, הוא אמר לי "בשביל עשרים האנשים שגרים בערב, אני לא אעשה לכם רכבות שעובדות בלילה"

אביחי שלי:  אמרתי לו שלטובתו אני מקווה שהוא לא יגיד את המשפט הזה עוד פעם

אביחי שלי:       אני אומר שיש בעיה מאוד קשה במשרד התחבורה, ולמה? כי הם מנתחים את נושא האוטובוסים והרכבות לפי ביקושים

אביחי שלי:  זה לא נכון לעשות את זה, כי אם רוצים לקרב בין הפריפריה למרכז, אז בשלב הזה אנחנו לא עושים שאלות של ביקוש, אלא עושים שאלות של איך לגרום לפריפריה להתקרב למרכז וזה בין היתר, להעמיד לרשותם תחבורה ציבורית גם בלילה

אביחי שלי:  זה הדבר הראשון

אביחי שלי:  הדבר השני, עם כל הכבוד לביקושים, התחבורה הציבורית בנגב היא כל כך גרועה שלאנשים אין אמון

אביחי שלי:  אנשים לא רוצים לנסוע מלכתחילה בתחבורה ציבורית והם מוציאים את הרכב הפרטי

אביחי שלי:       יש לי אפילו שני נהגים שנהרגו, לצערי הרב, הם כבר לא איתנו

אביחי שלי:  הם נהרגו בגלל שהם התעקשו להוציא רכב פרטי על מנת לבלות בתל אביב, נהגו עייפים חזרה הביתה

אביחי שלי:  אם הייתה תחבורה ציבורית בלילה, הם היו עכשיו איתנו

אביחי שלי:  אז עם כל הכבוד לביקושים, חאלס לבלבל את המוח עם ביקושים

אביחי שלי:  קודם כל, תעמידו תחבורה ציבורית לאורך כל היום, גם בלילה

אביחי שלי:  ברגע שאנשים יבינו שכדאי לנם להשתמש בתחבורה ציבורית ושהיא זמינה לאורך כל שעות היום, כולל בלילה עד השעות המאוחרת, אנשים יתחילו להשתמש בתחבורה ציבורית ובאמת הפריפריה תתקרב למרכז

אברהם בצלאל: אביחי, תודה

אברהם בצלאל:  באמת מילים כדורבנות ועכשיו אנחנו - - -     

יסמין פרידמן: אני רק רוצה לשאול אותו

יסמין פרידמן:  אביחי, יש לי תחושה שלך יש ידע יותר מלכולם פה שיושבים בוועדה

יסמין פרידמן:  ניתחת את זה בצורה באמת מקצועית וגם נגישה להבנה שאני בטוחה, שגם ישב על תכנית פתרון, נכון?     

אביחי שלי: יש שלושה פתרונות שאני הצעתי

אביחי שלי:  אני הצעתי אותם כבר לארוך - - -     

יסמין פרידמן: רגע, לא

יסמין פרידמן:  אני אשמח אם יש לך את זה מסודר, על דף

יסמין פרידמן:  בתור אזרח נוסע ופעיל ויודע, אם יש לך איזה משהו מסודר לפתרונות, כדי שאנחנו נלמד את זה, אנחנו חברי הכנסת - - - תקשיבי אני עוד לא ראיתי ידע כזה - - -     

אריאלה מלכה:  כי הוא חי את זה

אברהם בצלאל: שגיא, נציג התושבים, בבקשה

אברהם בצלאל:  רק אם יש מה להוסיף, לא לחזור על דברים

שגיא סעדה: אני שגיא סעדה, סטודנט לתקשורת במכללת ספיר

שגיא סעדה:  נאלצתי לעזוב את העבודה בדצמבר האחרון באמת בגלל כל העניין הזה של תחבורה ציבורית מהנגב למרכז

שגיא סעדה:  נסיעה מנתיבות לראשון לציון, שאמורה לקחת עם רכב או גם עם רכבת, בסביבות שעה, הייתה לוקחת שעתיים וחצי, עד שהגיעו מים עד נפש והחלטתי להתפטר

שגיא סעדה:  מה שאביחי מתאר זו הרגשה המון תושבים חווים, זה לא משהו שמגיע מהאוויר, זה לא משהו שמגיע משום מקום

שגיא סעדה:  אני, כשיצאתי באיזשהו מאבק מול הרכבת לפני כשלושה חודשים, באמת היה עניין שהקול שלנו לא נשמע

שגיא סעדה:  הניסיונות להשיג את הנהלת הרכבת נתקלו באיזשהו מחסום, אז אני מאוד שמח על זה שאנחנו פה היום

שגיא סעדה:  ואנחנו כבר לא מדברים על ההשבתה של הרכבות רק משעה 18:30 והלאה, אנחנו מדברים גם על עיכובים ואיחורים, דברים שקורים ביום-יום

שגיא סעדה:  כל כך אי אפשר לסמוך על הרכבת בנסיעה למרכז או בנסיעה לעבודה, שזה כבר נהיה מציק ונהיה בלתי אפשרי לשתוק

שגיא סעדה:  לכן גם הגענו לכאן היום

שגיא סעדה:  היה לי חשוב באמת לקחת את יום החופש הזה, לעצור רגע הכול ולהגיע, גם כדי להשמיע את הכול וגם כדי להגיע לפתרונות

אברהם בצלאל: נמצא פתרונות

אברהם בצלאל:  תודה אביחי

אברהם בצלאל:  אנחנו עכשיו נעבור למועצות האזוריות

אברהם בצלאל:  יהיה דודי אלון עכשיו ואחרי זה חברת הכנסת

דוד לוי: שלום, אני דודי אלון, סגן ראש מועצה אזורית אשכול

דוד לוי:  אז קודם כל, תודה רבה על הזימון

דוד לוי:  אני רוצה להתחיל דווקא הפוך

דוד לוי:  אני דווקא רוצה להגיד שהמאמצים של ההרכבת להתפתח ולהתחשמל ולקרב אותנו הם מאמצים נכונים וטובים ואנחנו תומכים בהם, במיוחד אצלנו שיש את אירועי הבטחון והרכבת לפעמים נעצרת ואנחנו מבינים את זה, זה חלק מהאתגר

דוד לוי:  אבל, ויש אבל גדול מאוד, כדי שהתושבים אצלנו יביעו אמון ברכבת, זה בדיוק כמו שאמר החבר, צריך קודם כל לייצר ודאות, מספיק רצף, מספיק קווים, מספיק בהירות, ואנשים יצביעו ברגליים

דוד לוי:       אנחנו, אצלנו במועצה, שהיא מאוד מאוד רחוקה, על גבול משולש מצרים, עזה-מצרים, יש בערך שש עד שמונה פעמים ביום שאוטובוס נכנס ליישוב

דוד לוי:  זה כל הסיפור, תחלקו את זה על בסיס 12 שעות רגילות

דוד לוי:  ומשם, לך תצא לעבודה ולך תחזור חזרה מהמרכז, כשהאוטובוסים והרכבות נסגרים בשש בערב, וכיוצא בזה

דוד לוי:  אנחנו בימים האחרונים מעבירים אצלנו איזושהי החלטה לבטל קו לתל אביב ולהשתמש בבנק הקילומטרים שיש לנו במשרד התחבורה, כדי להגביר עוד ארבע או חמש נסיעות ביום מהיישובים לרכבות, כדי להנגיש לתושבים את הנסיעה

דוד לוי:  הרי בסוף, אתה רוצה לעצור בחולון, בראשון, בבת-ים ולהמשיך קדימה ולא רק תל אביב, שבכלל בתוכניות של משרד התחבורה, כל המטרופולין הזה ייסגר והכניסה לתל אביב תהיה בכל מדרום, מראשון, בתוכניות שלהם

דוד לוי:  הרכבת היא קריטית לדבר הזה

דוד לוי:       אז אני חושב שגם בחשבון הכלכלי שעושים, מה המשמעויות של לוחות הזמנים, צריך לבדוק מה המשמעויות של הפריון, של אותם אנשים שלא מגיעים לעבודה, ומה המשמעות בהכנסות של המדינה כתוצאה

דוד לוי:  זה לא נמר רק בימי העבודה של הרכבת

דוד לוי:  מכיוון שאין ברירה וצריך לחשמל את הרכבת, צריך להתחיל את זה מאוחר בלילה, לא בערב

דוד לוי:  לא ביום חמישי אחר הצהריים

דוד לוי:  צריך לעבוד עם משמרות מלאות, עם כוח אדם גדול, ובמקביל לא לעשות טובה ולהוציא שאטל שעובר מבאר שבע ומטייל באופקים ובנתיבות, הוא מוזמן דרך אגב גם לראות כלניות כי נורא יפה ואדום

דוד לוי:  שיהיו שאטלים ישירים מנתיבות לרכבת, מאשקלון, מבאר שבע - - -      

אביחי שלי: זה מה שביקשתי בהתחלה, אבל לא רצו

דוד לוי:  מהעוטף, משער הנגב, מאשכול, משדות נגב, לא משנה מאיפה

דוד לוי:  תתגברו, בסוף, כלכלית, זה יעלה הרבה פחות, לייצר רצף של אוטובוסים שיגיעו לרכבת באשקלון בצורה מהירה, זולה וטובה, זה ייתן גם שקט לעבוד וגם פתרון לתושבים

דוד לוי:  זה הכול

אברהם בצלאל: תודה אדוני

אברהם בצלאל:  דבי, תושבת הדרום

דבורה ביטון: כן

דבורה ביטון:  בשבוע שעבר היה כאן דיון עם חברי הכנסת, עם ראשי ערים מהפריפריה ובאמת העלנו את כל ביית הפערים, לרבות הרצון שלנו להשאיר את הצעירם שלנו בתוך הפריפריה - - -     

אברהם בצלאל: כמו שנאמר, מגדלים אותם בדרום ושולחים אותם לתל אביב לעבוד

דבורה ביטון: אני שמחה

דבורה ביטון:  אני מודה באמת לשגיא שהגיע לוועדה

דבורה ביטון:  מה שבאמת חורה, אדוני, אני שומעת פה את הנתונים

דבורה ביטון:  לשמוע שב-2025, רק אז אנשים, ככל הנראה ייסעו, זה משהו שהוא לא מידתי, בטח לא ב-2023

דבורה ביטון:  כפי שנאמר כאן, צריך לנווט - - -     

אברהם בצלאל: אני דווקא ראיתי בזה משהו חיובי, שבמקום 2029 - - - זה הצליח להתקדם ל-2025 - - -     

דבורה ביטון: אדוני, אין בעיה, זה חיובי

דבורה ביטון:  אדוני, אי אפשר להמשיך להתייחס לפריפריה כאילו עושים לה טובה שהביאו לה רכבת, כאילו צריך לעשות עכשיו פסטיבל

דבורה ביטון:  לא

דבורה ביטון:  אנחנו צריכים לקרב את המרכז לפריפריה

דבורה ביטון:  אדוני, מקומות העבודה שלנו באזור, לצערי, מצומצמים, ואם שגיא צריך לוותר על מקום עבודה בגלל ניידות, זה גם נטל לחברה ונטל לעלויות של המדינה הזו

דבורה ביטון:  לכן, אין פה שום היגיון

דבורה ביטון:  מה ששלי אמר כאן הוא באמת חמור, ההתייחסות שלנו, לא משנה כמה עולים, אנחנו לא שונים ואנחנו צריכים לקבל את אותו שירות

דבורה ביטון:  בעניין ההנגשה, אני רוצה לומר שאני העליתי דיון בוועדת העבודה והרווח בנושא הנגשת אוטובוסים בין-עירוניים, שזה באמת שערורייה שאנחנו לא מנגישים כיום

דבורה ביטון:       חשוב לי מאוד אדוני, שאנחנו באמת נקבל תשובות ברורות, על איך יכול להיות שהערבים לתושבי הפריפריה מסתיימים מוקדם מידי

דבורה ביטון:  מדוע בצאת שבת הם לא יכולים למצוא חיי חברה

דבורה ביטון:  ואני מזכירה, אדוני, שמה לעשות, בפריפריה שלנו יש פחות - - -     

אברהם בצלאל: בירושלים יש גם אוטובוסים עם קווי לילה

דבורה ביטון: בדיוק

דבורה ביטון:  אבל, גם אז, אדוני, ואם צריך להאריך אין שום סיבה, יש פה מערכת ואם צריך לחשמל אז בואו קחו שעות לחשמל

דבורה ביטון:  כמו שמע"צ עובדים בלילה, כמו שפחי אשפה מתנקים ב-4 לפנות בוקר

דבורה ביטון:  אז בואו תירתמו, זו תקופה וזה יעבור

דבורה ביטון:  אתם תקבלו את הבונוסים בהתאם - - -     

אברהם בצלאל: נשמע מהם תשובות - - -     

דבורה ביטון: וזה לא יעלה על הדעת שאתה בעצם מנתק את תושבי הפריפריה, לא צריכה להיות מילה כזאת בלקסיקון

דבורה ביטון:  בגודל כזה של מדינת ישראל, לא צריכים להיות פריפריה ומרכז

דבורה ביטון:  אנחנו גוש אחד וצריך לתת את המענה, בין אם זה חברתי או תעסוקתי

דבורה ביטון:  זה יפתור וגם יהיה פחות נטל

דבורה ביטון:  לכן, אנחנו רוצים תשובות מאוד ברורות גם ברמה של תיחום זמנים והיגיון בהתנהלות

דוד לוי: גם חיילי צה"ל נפגעים מזה - - -     

דבורה ביטון: גם חיילי צה"ל, גם התרבות - - -     

דוד לוי: צריכים להגיע לבסיסים בדרום

אברהם בצלאל: דבי אני אשמח שתישארי עד כמה שאפשר כדי לשמוע תשובות מהרכבת ומה - - -     

דבורה ביטון: אני פה, אדוני

אברהם בצלאל: כן, אנחנו ממשיכים עם הנציגים של הרשויות, של המועצות האזוריות

יוסי קרן: לי קוראים יוסי, אני סגן ראש המועצה בשער הנגב

יוסי קרן:  מכל הדיון הזה, המצוקה מאוד מאוד ברורה

יוסי קרן:  הדברים פה נאמרו

יוסי קרן:  מדם ליבו של הבחור, אי אפשר להתעלם - - -     

אברהם בצלאל: אביחי, כן

יוסי קרן: וחשוב לי לשמוע מה יש לרכבת להגיד

יוסי קרן:  הפתרונות אצלם

יוסי קרן:  אנחנו יכולים לדבר כמה שאנחנו רוצים אבל הפתרונות אצלם

אברהם בצלאל: אוקיי

אברהם בצלאל:  שדרות, אתם רוצים להגיד כמה מילים, סגן ראש העיר שדרות?     

אלון דוידי: כן, קודם כל אני לא הספקתי להגיע לדברים שאביחי אמר, אבל אנחנו ובקשר מאוד מאוד טוב סביב הסיפור הזה אז אני מכיר טוב טוב את כל מה שהוא אמר

אלון דוידי:  יש גם עוד נקודה, שאני לא יודע אם העלו אותה פה ואם כן, סליחה

אלון דוידי:  הסיפור של הגעת תושבים משדרות לירושלים בתחבורה ציבורית - - -     

דבורה ביטון: זה בכלל טרגדיה

אריאלה מלכה: אתה צריך יום חופש כדי להגיע לירושלים

אלון דוידי: אם אתה גר בנתיבות את היכול להגיע, אם אתה גר באשקלון גם, אופקים גם, אבל משדרות להגיע לירושלים, לא, אתה צריך להחליף רכבות פעמיים

אלון דוידי:  גם בשער הנגב זה אותו דבר

אלון דוידי:  צריך לתפוס לאשקלון ומשם להתקדם

אלון דוידי:  זה מאוד - - -     

אברהם בצלאל: למה?     

דבורה ביטון: כי יש החלפה של רכבות ועם הזמנים, אדוני, אתה צריך - - -     

אברהם בצלאל: אני מבין

אברהם בצלאל:  עכשיו החשמול גורם לזה שהכול יהיה רכבת אחת - - -     

דבורה ביטון: בסדר, אבל צריך לתת פתרון עד אז - - -     

שגיא סעדה: התשובה הזאת של חשמול לכל שאלה זה גם לא פתרון

שגיא סעדה:  אי אפשר שאנחנו נעלה בעיות ויגידו לנו על פרויקט החשמול - - -     

אברהם בצלאל: יש פרויקט לאומי שעושים אותו והוא חשוב כמו שציינו - - - מצד שני, בזמן הזה אנחנו ורצים למצוא פתרון - - -     

שגיא סעדה: גם הקרונות החשמליים נתקעים על המסילות

שגיא סעדה:  זה מה שחשוב להגיד

שגיא סעדה:  הקרונות החשמליים נתקעים

שגיא סעדה:  לפני חודש נתקעה רכבת חשמלית על אחת המסילות בתל אביב וזה גרם לתקיעה בכל הרכבות, בכל המדינה, למשך שעתיים

שגיא סעדה:  כל מדינת ישראל הייתה מושבתת בגלל רכבת אחת שנתקעה על המסילה בתל אביב

דבורה ביטון: זה יכול לקרות - - -     

שגיא סעדה: זה הזיה

דבורה ביטון: אדוני, צריך לחשוב אולי שביום שאתה עושה חשמול, תדאג להוציא עוד שניים או שלושה אוטובוסים

דבורה ביטון:  אבל לא אוטובוסים "עוטף מדינת ישראל", אלא אוטובוסים ישירים

דבורה ביטון:  צריך - - - בסוף, אנשים לא יכולים לבזבז את הזמן שלהם בכבישים

אברהם בצלאל: חברת הכנסת פרידמן, יש לך מה להוסיף? אני יכול להגיד לך שטענות קשות נשמעו פה מצד התושבים

אברהם בצלאל:  גם אביחי, שאני מעריך מאוד שהוא הגיע, באמת כמו שהוא אומר, להגיע מנתיבות לפה ביום כזה זה שעתיים וחצי, אנחנו מעריכים את זה

אברהם בצלאל:  בשמי ובשם התושבים, שאתה כמובן הפה שלהם, אתה ושגיא, אני אומר שגם הייתי רוצה לשמוע לפי הסדר גם את הרכבת וגם את משרד התחבורה

אברהם בצלאל:  מה עושים? מה עם השקיפות? מה עם קו 378? מה עם השאטלים? מה עם תחבורה ציבורית בערב? אני אשמח מאוד לשמוע

אליאס מטר: אליאס מטר, מנהל אגף רכבות של משרד התחבורה

אליאס מטר:  אז אם יורשה להתחיל, קודם כל, לדעתי, אני מסכים עם רוב מה שנאמר כאן, כמעט עם כל מה שנאמר כאן

אליאס מטר:  אבל, אני חושב שהוועדות האלה הן גם הזדמנות להשמיע את הצד שאולי אנחנו מעבירים אותו דרך התקשורת, ולפעמים אנחנו לא מצליחים להעביר את המסר, אז ניתן אותו

אליאס מטר:  צריך להבין, מדינת ישראל עד לפני עשר שנים, כמעט עבדה רק בפריפריה

אליאס מטר:  לא היו בכלל רכבות לפריפריה

אליאס מטר:  כל המסילות וכל התנועה היו במרכז הארץ

אליאס מטר:  בעשר עד חמש-עשרה השנים האחרונות התחילו בפיתוח הרכבת

אליאס מטר:  לנו לא הייתה כמעט רכבת פה

אליאס מטר:  לא צריך לשכוח את הימים האלה

אליאס מטר:      קו אשקלון, שבעיני הוא הצלחה מעולה

אליאס מטר:  אשקלון-גורל-נתיבות-אופקים-שדרות זה קו שחנכנו ב-2015

אליאס מטר:  כלומר, אנחנו הולכים לעשור ואולי שני עשורים של פיתוח מסיבי על המסילות

אליאס מטר:  קיבלנו מהבריטים מסילות מאוד מאוד ישנות שבמשך, לדעתי, מעל חמישים שנים, לא פיתחו אותן

אליאס מטר:  חיפה-תל אביב, חיפה-ירושלים רק עכשיו חנכנו את הקו

אליאס מטר:  אז קודם כל צריך להבין איזו מערכת יש לנו

אליאס מטר:  מכאן, אם אנחנו מבינים עם מה אנחנו מתחילים, גם צריך לדעת איך להיערך, וכולנו פה יחד צריכים להבין שאנחנו צריכים לתת את הפתרונות הכי טובים

אליאס מטר:  אבל, זה יהיה כואב

אליאס מטר:  זה היום כואב בגלל החשמול, עוד כמה שנים זה יהיה כואב בגלל מסילה רביעית באיילון, כי אנחנו רוצים לשפר את התדירות

אליאס מטר:  אני אתייחס עוד מעט לחשמול

אברהם בצלאל: אז לבינתיים, איך אומרים, בינתיים אנשים ימותו

אברהם בצלאל:  אתה מתכוון לומר שקשה וקשה וקשה וקשה, אבל בסוף אנשים צריכים לחיות בשנים האלו

אברהם בצלאל:  האם אתם עשיתם מחשבה אמיתית לפני שהתחלתם את תהליך החשמול? באמת לתת את הדעת על כל הנושאים מסביב כדי שבאמת זה לא יפגע בסוף בתושב עצמו

אברהם בצלאל:  בסוף התושבים נפגעים, מפסידים ימי עבודה

אברהם בצלאל:  בסוף אנשים באמת מפסידים את החיים שלהם עצמם, אלה לא תוספות, אלה החיים עצמם

אברהם בצלאל:  השאלה היא מה באמת עושים עם זה? אנחנו בעד להתקדם

אליאס מטר: אני בעד השאלות הקשות

אליאס מטר:  כולם שואלים למה החשמול חשוב

אליאס מטר:  יש תמיד את התשובות של אנרגיה ירוקה וכולי

אליאס מטר:  החשמול הוא אירוע שמדינת ישראל נכנסה אליו כי היא הייתה חייבת להיכנס אליו

אליאס מטר:  למעשה, כדי לעבוד בעידן הרכבות, שהיום היצרנים מספקים, היום רוב המדינות באירופה ורוב היצרנים עובדים עם רכבות חשמליות

אליאס מטר:  כדי לספק רכבות מרובות קיבולת, היום אנחנו רואים נתונים מדהימים כמו תחנת שדרות עם מיליון נוסעים בשנה, אופקים ונתיבות חזקות מאוד, אשקלון ואשדוד שכמעט הכפילו את עצמן בשנים האחרונות

אליאס מטר:  הכלים הישנים שלנו של רכבות דיזל, לא יכולים להתמודד עם זה

אליאס מטר:  פה החשמול הוא מעבר לחיסכון בדלק ועלויות ואנרגיה ירוקה ויותר כיף בתחנה, זה אירוע שהיינו חייבם להיכנס אליו

אליאס מטר:  לא הייתה ברירה

אליאס מטר:  אי אפשר לעבוד עם הרכבות הישנות

אליאס מטר:      הדבר השני, הוא כמובן כלי שמשפר לנו את האמינות והדיוק

אליאס מטר:  ציינו פה מקרה של רכבת חשמלית תקולה, גם רכבת חשמלית יכולה להיתקל

אליאס מטר:  זה לא מצב שבו אנחנו מדברים על תנאי מעבדה, יהיו גם תקלות כאלה

אליאס מטר:  הציוד החשמלי הוא הרבה יותר זמין

אליאס מטר:  כלומר, אנחנו יכולים לתת ודאות, וכשאנחנו נותנים ודאות, מי שבעיקר נהנה מזה אלה תושבי הפריפריה, כי הרכבת לפריפריה זה באמת החמצן, בהשוואה לרשויות קרובות לתל אביב שם יש הרבה חלופות של אוטובוסים, בפריפריה גם בגלל המרחק, רואים שלרכבת יש יתרונות משמעותיים

אליאס מטר:  פה אני מקבל את כל התלונות והביקורות

אליאס מטר:       כל פעם ששמנו אוטובוס, תמיד לרכבת היה פער זמנים משמעותי

אליאס מטר:  כלומר, גם כשנתנו חלופה טובה בתדירות, בכל מקום, בנימינה-תל אביב, חיפה-תל אביב, שדרות-תל אביב, תמיד היו 40 דקות במצב הסביר, ובמקומות כמו חיפה בימי שישי ובמוצאי שבת, ראינו פערים של כמעט שעה מהרכבת לאוטובוס

אליאס מטר:  אלה דברים שצריך להגיד אותם

אליאס מטר:  הרכבת תמיד יותר מהירה מחלופת האוטובוס

אליאס מטר:  עכשיו - - -     

אברהם בצלאל: כן, אנחנו שומעים על בעיות של תדירות, מה עושים איתן? - - - אם יש רק שמונה אנשים ולכן לא יוצא אוטובוס, אז אין לך איך להגיע בלילה

אברהם בצלאל:  מוצאי שבתות, אנשים רוצים לחיות

אברהם בצלאל:  שבתות יוצאות מוקדם, בן אדם רוצה לצאת, לבלות, לבקר את המשפחה

אברהם בצלאל:  זה זמן שאנשים לא בעבודה, רוצים קצת לצאת, אתה יודע

אברהם בצלאל:  וזהו, תקועים כאילו אנחנו נמצאים בשתי מדינות

אברהם בצלאל:  מדינת המרכז ומדינת הפריפריה

אליאס מטר: אתם צודקים

אליאס מטר:  עכשיו, אני אגיד לכם משהו אחד שכדאי לכם לדעת אותו כעובדה

אליאס מטר:  המקטע הזה של שדרות-אופקים, נתיבות, מה שנקרא קו אשקלון-גורל, הוא לא היה סטטוטורי

אליאס מטר:  כשתכננה מדינת ישראל את תוכני החשמול ואישרה אותה לפני שבע עד שמונה שנים, אמרו שהקטע הזה לא יהיה חשמלי

יסמין פרידמן: מי אמר? שר התחבורה באות התקופה החליט שהחלק הזה לא יהיה מחושמל? באמת, זה לא נתפס

אליאס מטר: אני משקף לכם את כל התמונה

אליאס מטר:  הקטע הזה לא נכנס לתת"ל 18 (תכנית חשמול הרכבות)

אליאס מטר:  אנחנו כבר, לדעתי בחמש השנים האחרונות, משרד התחבורה מנהל קרב כדי להספיק לאשר את הקו הזה, ואני חושב שמה שנעשה בשנתיים האחרונות עם הנהלת הרכבת הוא חסר תקדים

אליאס מטר:  הצלחנו לאשר את התוכנית ותוך פרק זמן של כמה שבועות נכנסנו גם לעבודה בשטח

אליאס מטר:  אני אומר לכם, אתם מוזמנים לתאם עם הרכבת, ולראות שיש עבודה בשטח

אליאס מטר:  לא יהיה מצב שנסגור תנועה רכבות ולא יהיו עבודות בשטח

אליאס מטר:  זה לא יהיה

אליאס מטר:  כשאנחנו סוגרים תנועה, אז יש עבודה ויש פעילות

דבורה ביטון: אז למה אי אפשר לעשות אותה בשעות שאנשים פחות זקוקים לרכבת?     

אברהם בצלאל: רגע, שגיא טען כאן גם שהם לא רואים את העבודות בשטח, אם אני מבין נכון

אליאס מטר: קודם כל, לגבי העבודות בצד הוויזואלי, עבודת החשמול כוללת קידוחים, שאני מניח שלא בטוח שכל האנשים יודעים להבחין אם זו משאית של קידוח או משאית של בטון וכולי

אליאס מטר:  עוד מעט תראו מופע של עמודים ואני מקווה שזה יהיה בקרוב מאוד

אליאס מטר:  לגבי שעות הפעילות, ואחרי זה אבי, סמנכ"ל הפעלה, יכול להרחיב, בגדול כל עבודה על מסילה פעילה היא עבודה שלצורך הכניסה אליה, קודם כל בואו נסביר ככה- רכבת שיוצאת ב-06:40 מההגנה, מגיעה לאשקלון סביב 08:00

אליאס מטר:  עכשיו, למה אנחנו רוצים לנצל את הלילות? משתי סיבות

אליאס מטר:      סיבה ראשונה, כי בלילות, אתה צריך להפעיל תנועה ב-05:00

אליאס מטר:  הכניסה והיציאה מאתרי העבודה, בגלל ענייני בטיחות והתארגנות, לוקחת בין שעה וחצי לשעתיים, ולעיתים יותר, תלוי איפה המקטע הזה נמצא וכמה הוא רחוק מאתרי התארגנות

אליאס מטר:  לכן, זמן הנטו הנשאר לעבודה בלילה הוא זמן לא ממושך מאוד

אליאס מטר:  ולכן, אנחנו נאלצים להישען על עבודות בסופי שבוע באותם אתרים כדי למעשה לגשר או לתת את התפוקות המרביות במקטעים האלה

אליאס מטר:  כמובן, העבודות האלה הן בתיאום עם משרד הכלכלה ובהתאם לאישורי עבודה בסופי שבוע הניתנים לנו

אליאס מטר:  אז זו הסיבה שבגללה אנחנו עובדים במקבצים האלה

אליאס מטר:      אגב, המקבצים האלה של סופי שבוע ושל לילות, נקבעו על בסיס הביקוש במקטעים האלה

אליאס מטר:  כמובן שאי אפשר לעבוד ביום שבו יש ביקוש מאוד מאוד גבוה, לכן כיוונו אותם למקבצים האלה - - -     

אברהם בצלאל: אבל עדיין אפשר לצמצם את זמן הבטיחות

אברהם בצלאל:  אם לוקח לכם שעה וחצי או שעתיים להיכנס לאתר, תצמצמו את זה, תתנו עוד שעה בלילה ובסוף היום הרכבת האחרונה תצא ב-19:40 במקום ב-18:40

אברהם בצלאל:  בסוף, כל חצי שעה עד שעה שאפשר להעריך, אני אומר את זה בשביל התושבים - - -     

שגיא סעדה: אני רוצה לשאול שאלה ברשותכם

שגיא סעדה:  אם העבודות מתבצעות רק בלילה, למה התדירות של הרכבות ירדה מכל חצי שעה לשעה? אם אין עבודה ביום-יום, מה הסיבה לזה?     

אלון דוידי: גם משך הנסיעה

אלון דוידי:  אני עבדתי ברמת גן ב-2012, ב-2013 חנכו את הרכבת בשדרות, 58 דקות על השעון משדרות לתחנת תל אביב סבידור

אלון דוידי:  היום, שעה ו-27 דקות

יסמין פרידמן: יש תשובה למה שהוא שאל?         

אברהם בצלאל: אני מאמין שגם בגלל כמות התושבים - - -     

יסמין פרידמן: רגע, חשוב לשמוע את התשובה ללמה ירדה התדירות של הרכבות במהלך היום

אליאס מטר: הסברנו שהתדירות ירדה במהלך היום מסיבה אחת

אליאס מטר:  התכנון היה, לפני כמה שנים, מאחר והמקטע של אשקלון-שדרות לא היה מחושמל, שהקו החשמלי יסתיים באשקלון ומשם אנשים יעשו החלפה

אליאס מטר:  זו גם התוכנית שעל בסיסה רצינו לעבוד

אליאס מטר:  לפני שנתיים התקיים שיח, ומשרד התחבורה והרכבת שקלו כל מיני פתרונות

אליאס מטר:  באותו זמן גם הייתה מחאה של תושבי האזור שאמרו "אנחנו רוצים, בכל זאת, על אף העבודות, רכבת ישירה שתספק לנו את השירות בשעות השיא בבוקר ואחר הצהרים"

אליאס מטר:  ולמעשה, הרי איך עובד מקטע העבודות, בסופו של דבר, פונקציית המדד שלנו היא לצאת משם כמה שיותר מוקדם

אליאס מטר:  אגב שם אנחנו לא נסיים - - -     

דבורה ביטון: חצי שעה שצמצמתם, בסך הכל צמצמתם את טווח הנגישות של הרכבות

אליאס מטר: לא, לא אני אסביר

אליאס מטר:  קודם כל את הקטע הזה של שדרות-אופקים-נתיבות אנחנו נסיים ב-2024 ולא ב-2025

אליאס מטר:  כלומר, אני מקווה שתוך בערך שנה ומספר חודשים מצומצם, אנחנו לא נהיה שם והשירות יחזור לתפקוד מלא, כפי שהיה לפני מספר שנים

אליאס מטר:  הקו הזה, מתכונת העבודה שלו - - -     

אברהם בצלאל: זו תהיה רכבת ישירה אבל? צריך לרדת באשקלון ומשם להמשיך?     

אליאס מטר: לא, לא

אליאס מטר:  יהיו שתי רכבות חשמליות ישירות שיצאו מבאר שבע לעיירות ומשם לתל אביב

אליאס מטר:  וגם יהיה שירות עד השעות המאוחרות בלילה

אליאס מטר:  הייתה פה שאלה - - -     

יסמין פרידמן: על התדירות

יסמין פרידמן:  מדוע התדירות ירדה?     

אברהם בצלאל: למה ירדה התדירות מחצי שעה לשעה - - -     

אברהם אלמליח: אני רגע אגיד, אני רוצה להשלים את אליאס

אברהם אלמליח:  אני אבי אלמליח, סמנכ"ל תכנון והפעלה ברכבת ישראל

אברהם אלמליח:  אני רוצה רגע להתייחס לדברים שנאמרו פה

אברהם אלמליח:  קודם כל, אנחנו עם הרבה מאוד אמפתיה למה שנאמר פה, אבל אני חושב שהפתרון האמיתי לתושבי הנגב הוא בעצם חיבור עם רכבת

אברהם אלמליח:  למעשה, זה היעד המרכזית שלנו

אברהם אלמליח:  אנחנו רוצים לחבר את הנגב למרכז הארץ עם רכבות מהירות, מודרניות, רכבות שאנחנו יודעים לתת שירות טוב ולספק את השירות הזה

אברהם אלמליח:  השירות הזה, אגב, שנתנו במקומות אחרים בארץ, שינה את פני הערים שבהם היינו

אברהם אלמליח:  למשל, כמו בנימינה וכמו ערים אחרות

אברהם אלמליח:  וזה גם כן מה שמתוכנן להיות באזור הנגב

אברהם אלמליח:      עכשיו, לגבי התוכנית עצמה, אליאס כבר ציין את זה

אברהם אלמליח:  העתיד נמצא ברכבות חשמליות, אי חשמול המסילה או עיכוב או איחור בחשמול המסילה, לא יאפשר לנו לתת שירות לא טוב ולא בכלל

אברהם אלמליח:  ולכן, חייבים לעשות את זה

אברהם אלמליח:  עכשיו, אופי הדברים הוא כזה, כדי לחשמל את המסילה, צריך לעצור את הרכבות

אברהם אלמליח:  אין כזה אירוע שבו אפשר לחשמל את המסילה כשרכבות נוסעות בו-זמנית

אברהם אלמליח:  זאת אומרת, צריך למצוא את הזמן הזה שבו הרכבות עוצרות ואנחנו מחשמלים את המסילה

אברהם אלמליח:       עכשיו מה זה התהליך הזה, התהליך הזה, למי שלא מכיר אני רגע אסביר, כל יום, כל יום מסילה מסוימת שהיא עורק תחבורתי ראשי, הופכת להיות אתר עבודה

אברהם אלמליח:  המעבר הזה בין מסילה שמהווה עורק תחבורתי לאתר עבודה, זה מעבר בכלל לא פשוט, זה מעבר בטיחותי, סופר בטיחותי, שאנחנו רוצים לוודא שכשאנחנו מכניסים לשם כלים ועובדים ואנשים, שהרכבות לא עוברות

אברהם אלמליח:  ובסוף העבודה, כאשר העבודה מסתיימת ואנחנו מעבירים רכבות, צריך לוודא שאין כלים על המסילה, אין אנשים על המסילה והבטיחות מתקיימת

אברהם אלמליח:      יותר מזה, האופי של עבודת החשמול, הוא לא עבודה נקודתית

אברהם אלמליח:  זה עבודה מתמשכת

אברהם אלמליח:  זאת אומרת, התהליך הוא כזה שברגע שאני עוצר את הרכבות בין אשקלון לבין גורל כדי לאפשר את החשמול, וזה קטע רווח, בגלל זה, דרך אגב, ב-18:20 מתל אביב אנחנו עוצרים, בשעה 20:00 אנחנו עוצרים באשקלון כדי שב-21:00 הקבלן יוכל להתחיל את העבודה

אברהם אלמליח:  הקבלן, לוקח לו להתארגן כדי להתחיל עבודה, כדי להתחיל עבודה שנותנת בסוף מענה, שלב ההתארגנות הוא בין שעתיים לשעתיים וחצי

אברהם אלמליח:  אם אנחנו נקצר את הזמנים, אז כל הזמן שניתן בלילות, לא יניב עבודה

אברהם אלמליח:  הוא יהיה רק זמן התארגנות לכניסה והתארגנות ליציאה

אברהם אלמליח:  זה אופי העבודה

אברהם אלמליח:  אגב, ככה זה עובד בכל הארץ

אברהם אלמליח:  אנחנו חשמלנו כבר למעלה מ-40 - - -     

דוד לוי: כולנו מסכימים איתכם שהסיפור של החשמול הוא קריטי והלוואי והייתי יכול לעבוד 24 שעות לחשמל - - - אני רק רוצה להשלים

דוד לוי:  כולנו מסכימים איתך ב-100 אחוזים

דוד לוי:  אין פה אחד שחושב שלא צריך לחשמל מהר את כל המסילות, ויפה שעה אחת קודם

דוד לוי:  לכן, צריך להתעסק כרגע בזמן הביניים

דוד לוי:  מה עושים בינתיים

דוד לוי:  עכשיו, יכול להיות שצריך להגיד לתושבים בצורה שקופה, שכרגע עד 2024, תגיד עד איזה חודש, אנחנו נתגבר שאטלים ישירים לרכבת המחושמלת באשקלון, כל שעה מכל - - - יציאה מרכזית - - - ובזה תיתן את המענה

דוד לוי:  חבר'ה תתעסקו בפתרונות, לא בסיבות - - -     

אברהם אלמליח: אני רק רוצה להשלים ברשותכם - - -     

אברהם בצלאל: רגע, רגע

אברהם בצלאל:  בוא ניתן לכל אחד לדבר

אברהם בצלאל:  מיד אחרי אבי, אנחנו ניתן לחברת הכנסת יסמין

אברהם אלמליח: שעות העבודה ושעות ההשבתה של הרכבות, נעשו בשום שכל מאוד מאוד גדול

אברהם אלמליח:  עשינו הרבה מאוד בדיקות, בדקנו מה הביקושים

אברהם אלמליח:  בסוף, הרעיון היה לא לפגוע בזמנים ובשעות שבהם הביקושים עם מקסימליים, ולגרוע את הרכבות בזמנים ובשעות שהביקושים הם נמוכים, ואפשר לתת מענה באמצעות האוטובוסים

אברהם אלמליח:  כמובן שמענה אוטובוסי הוא לא שווה ערך למענה רכבתי

אברהם אלמליח:  כמובן, אין מה לעשות, אליאס אמר את זה, אנחנו מכירים את זה - - -     

אביחי שלי: חברים אני רוצה רגע, ברשותכם, רוצה רגע להיות פרקטי ולשתף לכם תמונה מהשטח

אביחי שלי:  יש לי גם פתרון

אביחי שלי:  הפתרון הזה, אני כבר זורק אותו שנתיים ואף אחד לא מקשיב

אביחי שלי:  אני אגדי לכם ככה, קודם כל, לגבי השאטלים, אמרתי לכם שהם ריקים בגלל שהם מגיעים יחד עם הרכבת ואנשים מעדיפים לעלות על הרכבת ולא על השאטל

אביחי שלי:  צריך לסדר את זה כך שהם יצאו לפני הזמן בשביל שהם יגיעו חצי שעה לפני הרכבת ואז אנשים ישתמשו בהם

אביחי שלי:  זה דבר ראשון

אביחי שלי:  עכשיו, מעבר לזה, בואו תצאו רגע מהמשבצת הזאת של החשמול, תצאו רגע מזה שאין שום כלי תחבורה אחר בעולם חוץ מרכבת, בואו נסתכל רגע בצורה רחבה

אביחי שלי:  הנגב המערבי במצב של היום הוא פשוט שבוי, חד משמעית שבוי, של הרכבת

אביחי שלי:  אנשים לא משתמשים בשום דבר אחר חוץ מרכב פרטי והרכבת

אביחי שלי:  מה שאני חושב שצריך לעשות זה שני דברים

אביחי שלי:      דבר ראשון, חייבם להשיק קו אוטובוס חדש שיחבר אותנו, או עם הרכבת המרכזית באשקלון, ששם יש תדירות מטורפת של רכבות עד השעות הקטנות של הלילה, או עם רכבת להבים-רהט שהיא יחסית קרובה אלינו

אביחי שלי:  גם עכשיו פתחו כביש חדש בין אופקים ללהבים-רהט שמקצר את הדרך לרבע שעה

אביחי שלי:  ברגע שיהיו לנו את קו האוטובוס הזה לאורך כל שעות היממה ועד השעות הקטנות של הלילה, נגמר הסיפור הזה של התלות ברכבת בנגב המערבי

אביחי שלי:  אנשים ייקחו את האוטובוס של רבע שעה ללהבים-רהט או 25 דקות לרכבת באשקלון, וזהו, יש להם תדירות של רכבות לאורך כל היום - - - זה דבר ראשון

אביחי שלי:      הדבר השני שאני הצעתי, יש את הקווים הנהדרים של המגזר החרדי שיוצאים מרמת גן, דרך בני ברק, וממחלף גבעת שמואל הם נוסעים ישר לשדרות, נתיבות ואופקים - - -     

יסמין פרידמן: מה זה קווים של מגזר חרדי? פעם ראשונה שאני שומעת את המושג הזה

אברהם בצלאל: קווים כנראה פרטיים או משהו

יסמין פרידמן: לא הבנתי מה זה הסוג הזה

אביחי שלי: מה שאני אומר לגבי הדבר השני - - -     

יסמין פרידמן: רגע, רגע

יסמין פרידמן:  אני יכולה להבין רגע מה זה קווים של המגזר החרדי?     

אביחי שלי: אז אני מסביר

אביחי שלי:  יש קווים 592, 593, 594 ו-598 שהמטרה שלהם היא לאסוף נוסעים מרמת גן, סיבוב גדול בתוך בני ברק, ואז הם יוצאים דרך מחלף גבעת שמואל, ישירות לשדרות, נתיבות ואופקים - - -     

יסמין פרידמן: אבל זה אוטובוס רגיל

יסמין פרידמן:  למה אנחנו קוראים לזה קו חרדי?     

אביחי שלי: זה אוטובוס רגיל

אביחי שלי:  הוא משמש בעיקר את המגזר החרדי - - -     

יסמין פרידמן: אוקיי, נשים יכולות לעלות עליו? זה הכי חשוב

אביחי שלי: לא, לא, לא

אביחי שלי:  חס וחלילה

אביחי שלי:  שלא יובן מדבריי שמקבילים נוסעים אחרים - - -     

יסמין פרידמן: אני פשוט שומעת את המושג הזה בפעם הראשונה

דוד לוי: הוא נקרא חרדי כי הזמנים שלו לא מדויקים

דוד לוי:  הוא בא מתי שמתחשק לו (בהלצה)

אביחי שלי: האוטובוס הנהדר הזה יכול לשרת גם את כל אלה שרוצים להגיע דרך תל אביב ודרך יבנה ודרך אשקלון, כי הוא עובר שם

אביחי שלי:  הוא עובר במסלול הזה, הוא עובר דרך יבנה מערב, הוא עובר דרך אשדוד עד הלום, הוא עובר דרך צומת אשקלון

אביחי שלי:  אז למה שלא יעשה עצירה ברכבת ואז אנשים יוכלו להגיע ממקומות אחרים ולעלות עליו גם כן - - -     

דוד לוי: יושב ראש הוועדה, יש פה הצעה שהיא מצוינת

דוד לוי:  קו שמשמש מאוד את תושבי הדרום, ואם הוא יעצור ברכבת - - -     

יסמין פרידמן: אביחי, כל הכבוד, ישר כוח

יסמין פרידמן:  אין בכלל מילים לתאר

יסמין פרידמן:  באמת

יסמין פרידמן:  אני יכולה לקבל זכות דיבור? אני אעשה את זה קצר

יסמין פרידמן:  אני חייבת פשוט לצאת לוועדה, ועדת נגב-גליל שגם שם אנחנו דנים בכל מיני פערים

יסמין פרידמן:  לצערי אנחנו נוכחים בכל פעם שממשלות ישראל לדורותיהן, התייחסו לנגב כחצר האחורית שלהם

יסמין פרידמן:  כולל משרד התחבורה

יסמין פרידמן:  עכשיו אני לא באה אליכם בטענות, אתם לא מכתיבים מדיניות

יסמין פרידמן:  ברור לנו שחשמול הרכבת הוא הכרחי והוא חשוב והוא דורש עבודה

יסמין פרידמן:  מה שצר לי לשמוע, זה שיושב פה אזרח שיש לו את כל הפתרונות, אבל אתם לא משרד התחבורה ולא רכבת ישראל, ידעתם לייצר את הפתרונות האלה

יסמין פרידמן:  על פניו, הם לא נשמעים מסובכים הפתרונות

יסמין פרידמן:       זאת אומרת שנכנסתם לתוך שיפוץ מבלי שתהיה לכם איזושהי ראייה הוליסטית על האזרחים, על תושבי הנגב, על הצרכים שלהם, על הפרנסה שלהם, על החיים שלהם

יסמין פרידמן:  אתם נכנסתם לשיפוץ ואני מבינה את הצורך, זה ברור לי, אבל בלי איזושהי ראייה

יסמין פרידמן:  ואני ממש מבקשת מיושב ראש הועדה, כי לך הסמכויות, לעשות דיון מעקב כל חודש כדי לראות אם הפתרונות האלה מיושמים

יסמין פרידמן:  כי הפתרונות שהוא מציג, אני אומרת, לא הגיוני שהם כאלה פשוטים ולא מיישמים אותם

יסמין פרידמן:  אנשים צריכים שעות לרדוף אחרי כולם

אברהם בצלאל: אני רוצה לשמוע ממשרד התחבורה על הנושא - - -     

דבורה ביטון: אדוני, אנחנו נרצה גם ששרת התחבורה תגיע לכאן

דבורה ביטון:  זה מאוד חשוב

דבורה ביטון:  הפתרונות גם לא כאלה קשים להשגה

אברהם בצלאל: רגע, רגע

אברהם בצלאל:  אנחנו בדיון הבא נבקש משרת התחבורה שתבוא לפה

אברהם בצלאל:  אין לי ספק שמירי רגב, שיש לה רצון עז לטפל בדברים האלה והיא עושה את זה והיא תעשה את זה

יסמין פרידמן: אני ממש מתנצלת שאני צריכה לצאת

יסמין פרידמן:  תודה רבה על הדיון החשוב הזה

יסמין פרידמן:  ותודה לכל מי שהגיע, אני אתכם ומה שצריך

אברהם בצלאל: תודה, יסמין

אברהם בצלאל:  אני כן רוצה ממשרד התחבורה תשובה גם על האוטובוס המהיר שדיבר פה אביחי

אברהם בצלאל:  תשובה גם על שעות, שיהיו שעות אחרות על מנת שאנשים ייסעו באוטובוסים ולא ברכבת

אברהם בצלאל:  גם אוטובוס ישיר וחדיש

אברהם בצלאל:  וגם את נושא התחבורה הציבורית, לא של החרדים, שעוברים בשכונות חרדיות או בערים חרדיות, שגם יעצרו במקומות האלה

אברהם בצלאל:  למצוא מה הפתרונות, ואם זה פתרון טוב כמו שזה נשמע, אז למה זה לא מיושם ומתי זה כן ייושם

דוד לוי: רגע, אדוני היו"ר, צריך גם את הסיפור הזה של הקו שמשרת את התושבים לירושלים

דוד לוי:  זה אותו סיפור, זה אותו קו "חרדי" שהתדירות שלו לא מאפשרת להמון נוסעים לעלות ולהגיע - - -     

אברהם בצלאל: בסוף, תבינו, בן אדם מגיע לחתונה בירושלים או מגיע לאיזה אירוע, אין לו איך לחזור הביתה

אברהם בצלאל:  אין לאנשים איך לחזור

אברהם בצלאל:  אנשים לא יוצאים לאירועים, אלא אם יש הסעה מהמשפחה עצמה שעושה את האירוע

אברהם בצלאל:  אם לא, הם פשוט מוותרים על דברים חשובים

אברהם בצלאל:  זה הכלי היחיד שיש להם

אברהם בצלאל:  כן, מי רוצה להתייחס לדברים האלה או לענות לדברים האלה? או שבינתיים נשמע את הרכבת

אברהם אלמליח: אני חושב שאני, לפחות בעולמות שלנו, השאלות שעלו פה כלפי הרכבת, אני חושב שהשבתי עליהן

אברהם אלמליח:  אני אחזור על הדברים ואדגיש אותם

אברהם אלמליח:  בסוף, אנחנו עשינו תהליך של איזונים, מאוד מאוד מוקפד כדי לייצר תוצר שבו תהיה רכבת חשמלית שתיתן שירות, במינימום פגיעה באזרחים

אברהם אלמליח:  כיוונו את הפגיעה בשירות ללילות ולסופי שבוע, ושם גם כן שמנו שאטל בכל מקום שבו אין רכבת

אברהם אלמליח:  עכשיו, את השאטלים האלה גם כן, ככל שניתן וככל שצריך אנחנו נשפר - - -     

דבורה ביטון: סליחה, תודה רבה לכם

דבורה ביטון:  אנחנו פשוט צריכים להמשיך הלאה ואנחנו נרצה באמת שיהיה מעקב - - -     

אברהם בצלאל: אני אומר כבר עכשיו, בעזרת השם, יהיה דיון, מנהלת הועדה, אנחנו נעשה עוד דיון עוד חודש או חודש וחצי

אברהם בצלאל:  לאחר פסח, אנחנו נעשה, בעזרת השם, דיון מעקב על מנת לראות מה התקדם ומה קורה

אברהם בצלאל:  אני אומר את זה לכולם

אברהם בצלאל:  כן

אברהם אלמליח: בנוסף, אנחנו מעקב כמו שאנחנו עושים בכל מקום אחר, כדי לעמוד בלוחות הזמנים ויותר מזה, אפילו לצמצם אותם

אברהם אלמליח:  וזהו, עכשיו צריך קצת סבלנות של תושבי הנגב

אברהם אלמליח:  בסופו של דבר, אני חושב שהתוצר ישתלם ואנחנו נהיה במקום אחר מאוד בעוד שנה וכמה חודשים

אברהם בצלאל: יש לי שתי שאלות

אברהם בצלאל:  דבר ראשון, האם אנחנו יכולים לצמצם את זמן העבודה, דהיינו, ההתארגנות? בסוף, בהתארגנות, אני יודע כשרוצים, אני היית סגן ראש עיריית ירושלים, כשרצו להרים בניינים ידעו לעשות את זה ולקצר תהליכים ולבוא לעבוד עם ארבע משמרות

אברהם בצלאל:  אני מבין את לוח הזמנים מבחינת שעות ואני מבין שיש בטיחות, זה חשוב מעל הכול

אברהם בצלאל:  חס וחלילה, שלא יקרה משהו למישהו בדרך, זה לא יהיה שווה את כל הרכבת הזאת, אפילו נפש אחת

אברהם בצלאל:  אבל, בסוף, אם אנחנו יכולים לקצר תהליכים מבחינת ההתארגנויות עצמן, אם אנחנו נצליח להגיע להבנה שמאחרים את סיום הרכבת, כל יום במקום בשש ומשהו, לשבע ומשהו

אברהם בצלאל:  הדבר הזה יכול להשפיע

אברהם בצלאל:  זה נושא אחד

אברהם בצלאל:      נושא שני הוא איך אנחנו מבחינת לוחות הזמנים של הרכבת

אברהם בצלאל:  כמה שיותר לצמצם את הזמן

אברהם בצלאל:  אמרתם 2024 או 2025, אני רוצה לדעת איך אנחנו יכולים גם בזה לצמצם כמה שיותר

אברהם בצלאל:  אני אגיד לכם את האמת, בירושלים אתם יודעים, כל הכבישים פתוחים והכל בעבודות, ולפעמים אומרים שפותחים עוד איזה כביש כי שכחו שם איזה מסמר למטה

אברהם בצלאל:  אני אומר ברצינות, אנחנו עוברים ורואים שיש הרבה עובדים שעובדים טוב, אבל צערנו, אתה נמצא בכבישים, ולא תמיד אתה רואה שאנשים עובדים בצורה מיטבית

אברהם בצלאל:  אתה לפעמים רואה אחד עובד ושבעה אנשים יושבים סביבו

אברהם בצלאל:  בסוף, צריך לדעת איך לייעל כמה שיותר את העבודות ואת המהירות של הדברים, וכמה שפחות מבחינת זמן התארגנות

אברהם בצלאל:  אין לי ספק שאם נשב על זה בצורה יותר רצינית, אתם תמצאו איך לגנוב קצת זמן מפה וקצת משמה על מנת בסוף לתת לתושבים יותר זמן רכבת

אברהם אלמליח:  לגבי שני הדברים, אז קודם כל, החשמול של הנגב מגיע אחרי שאנחנו כבר מעל חמש שנים מחשמלים את כל הארץ, פחות או יותר, לפחות את המרכז או את האזורים שבהם חשמלנו

אברהם אלמליח:  זה אומר שאנחנו בעקומת למידה מאוד גדולה

אברהם אלמליח:  אנחנו כרגע נמצאים במצב הכי יעיל והכי מקסימלי מבחינת הצוותים

אברהם אלמליח:  העבודה שם נעשית בקצב מאוד גדול, יש יעילות מאוד גדולה, יש תהליכי בקרה מאוד משמעותיים

אברהם אלמליח:  כל דקה וכל שנייה של זמן מנוצלים לטובת השגת המטרה

אברהם אלמליח:  אגב, גם במקום הזה, בנגב, אנחנו גרענו שעת עבודה כבר לפני כן

אברהם אלמליח:  עוד לפני שלושה חודשים, הקדמנו את השירות של הרכבת בבוקר

אברהם אלמליח:  זה היה לאור בקשה של התושבים שם ממנכ"ל הרכבת

אברהם אלמליח:  אז עשינו כבר את ה-קוועץ' הזה ואנחנו כבר נמצאים שם

אברהם אלמליח:  לגבי יתר הדברים - - -     

יוסי קרן: עדיין לא הבנתי מה תאריך היעד? כלומר היו"ר אמר 2024 או 2025 ואתם אמרתם 2024? אז 2024 מה? ינואר? דצמבר? תתמקדו

יוסי קרן:  יש פער

יוסי קרן:  אנחנו צריכים לחזור לאנשים עם תשובות

אליאס מטר: אז בסוגייה הזו יש גם אי וודאות לגבי היקף העבודות בסופי השבוע שמרד הכלכלה מאשר לרכבת

אליאס מטר:  ככל שישנה אי וודאות, מועד מוחלט וסופי, יהיה קשה לנו לתת - - -         

אברהם בצלאל: אם יהיה איחור של חודש זה בסדר, אנחנו נחיה עם זה

אברהם בצלאל:  אבל נשאלת פה השאלה האמיתית, איפה הצפי?     

אליאס מטר: אנחנו נתנו את התשובה

אליאס מטר:  מבחינתנו, תוך שנה ומספר חודשים, בחציון הראשון של 2024, אנחנו כבר מסיימים את העבודה

אברהם בצלאל: אוקיי, סליחה שאני ככה מקשה עליך

אברהם בצלאל:  האם בכל אופן אנחנו לא יכולים לתת עוד חצי שעה של שירות אפילו? כמו שבבוקר, אתה אומר, לאור בקשת התושבים, תחשוב שאני עכשיו מתקשר למנכ"ל הרכבת ומבקש בערב לתת לאנשים עוד קצת זמן

אליאס מטר: לא, לא רק שהלו"ז התארך, אני הסברתי קודם

אליאס מטר:  החשמול, העבודה בחשמול היא כזו ששלב ההתארגנות לקראת העבודה היצרנית ושלב הפינוי, הם מאוד מאוד ארוכים

אליאס מטר:  בסוף, אנחנו צריכים לייצר גם זמן של עבודה יצרנית

אליאס מטר:  עכשיו, כל השאלות האלה כבר נשאלו, אנחנו כבר אחרי התהליך הזה

אליאס מטר:  כבר היינו במקום מסוים, כבר כיווצנו את המשאבים שלנו עד למינימום האפשרי, תמיד אפשר לבחון עוד, אבל בסוף אנחנו רוצים גם כן - - -      

אברהם בצלאל: אז אני כן רוצה בחינה ובישיבה הבאה שתהיה אני רוצה לשמוע - - -         

אברהם אלמליח: רק חשוב לי להגיד שבסוף חשוב לנו מאוד שאנחנו נצליח להשיג את המטרה, את היעד, כמה שיותר מהר כדי לצאת משם, להשתחרר - - -     

אברהם בצלאל: כן, אבל עוד חודש ועוד חודשיים

אברהם בצלאל:  אני אומר בסוף, יכול להיות שהתושבים, ההארכה הזאת של עוד חצי שעה בערב, אז גם אם אנחנו נגמור עוד חודש, אנשים יחיו עם זה - - - צריך לדעת מה התועלת ולעשות את המאזן הנכון - - -     

דוד לוי: אדוני היו"ר, אני חושב שחלק מהדרישות שצריכות לצאת אן היום, ואני לא יודע אם זה באחריות משרד התחבורה או רכבת ישראל, בסוף לשים בשעות האלה שהן חשובות, מאשקלון לאופקים, מאשקלון לשדרות, מאשקלון ליישובי הנגב המערבי - - -     

אברהם בצלאל: אוטובוסים, כן

דוד לוי:  שאטלים ספציפיים לשנה וחודשיים שנותר לחשמול

דוד לוי:  שהשאטלים יהיו מאוד ברורים, עם תקשורת בהירה באתר של רכבת ישראל, עם שעות גמישות

דוד לוי:  נגיד, קשה עכשיו ואחר כך יותר נעים

דוד לוי:  זה כל הסיפור

דוד לוי:  אין לכם עוד הרבה, רק שנה וקצת אתה אומר

דוד לוי:  שני קווים מהירים כאלה, ישירים - - - זהו, זה הסיפור

שגיא סעדה: עדיין לא קיבלנו תשובה על למה ירדה תדירות הרכבת מחצי שעה לשעה

שגיא סעדה:  אם אין עבודות במהלך היום כמובן

אברהם אלמליח: אני לא אמרתי שאין עבודות

אברהם אלמליח:  השיטה של ההפעלה של החשמול, שיטת העבודות של החשמול בקו הנגב היא כזו שמסילה אחת היא בעבודה 24/7 ויש עבודות שלא ניתן לעשות על מסילה אחת, צריך להתקין את המסילה השנייה

אברהם אלמליח:  יש כלים שנמצאים על המסילה כדי להתקין את המסילה השנייה

אברהם אלמליח:  את העבודות המשלימות, עושים בלילה

אברהם אלמליח:  עכשיו, כדי לאפשר מסילה אחת תפוסה, מסילה תפוסה היא לא זמינה למעבר רכבות, וגם המסילה הזאת האורך שלה הוא בערך 30 ק"מ, אבל העבודות מתבצעות כל פעם במקטע מסוים

אברהם אלמליח:       רכבת היא מערכת מאוד מורכבת, היא לא גמישה

אברהם אלמליח:  זו לא מערכת שאפשר כל בוקר לשנות אותה

אברהם אלמליח:  ולכן, יש תהליך, יש מסילה אחת ברמת העקרון, שתפוסה 24 שעות, והמסילה המקבילה נתפסת בלילות

אברהם אלמליח:  זאת התשובה

שגיא סעדה: אפשר להפעיל רכבת מאשקלון לבאר שבע? על הקו הזה

אברהם אלמליח: אנחנו מפעילים

שגיא סעדה: לא, שתעבוד בין אשקלון לבאר שבע, בתחנות האלה שנתקעות באשקלון

אליאס מטר: אני אגיד לך מה התשובה

אליאס מטר:  מה שאבי ניסה להגיד זה כשיש מסילה אחת בעבודה, כדי לייצר משטר רכבות שנוסע לשני הכיוונים, אתה צריך להפעיל על אותה מסילה, פעם אחת רכבת בכיוון מאשקלון לבאר שבע ופעם אחת בכיוון ההפוך

אליאס מטר:  בגלל שהמקטע עצמו ארוך, הוא לא מאפשר את היצירה של הדבר שעליו אתה מדבר

אליאס מטר:  אתה בא ואומר, חוץ מהרכבת הקיימת שתהיה עוד רכבת שתעשה פרברי, אשקלון-באר שבע

אליאס מטר:  זאת אומרת שיהיו שתי רכבות בשעה מכיוון לכל מקום

אליאס מטר:  במסילה אחת, הדבר הזה לא מתאפשר

אליאס מטר:  מה שאתה מבקש, ישבנו עליו ועשינו עליו ניתוחים

אליאס מטר:  דיברנו על האם ניתן לקיים את השאטל הזה ככלי מתאים להחלפת הרכבת

אליאס מטר:  אז עשינו את הבחינה והתוצאה שלה הייתה כזו שמייצרים כל מיני דברים משוגעים אך עדיין לא מגיעים למשהו קרוב לפתרון

אברהם אלמליח: זה פשוט בלתי אפשרי

אברהם אלמליח:  זה כמח לקחת דלי שהקיבולת שלו חמישה ליטר ולנסות למזוג לו שמונה ליטר מבלי שישפך

אברהם אלמליח:  זה פשוט בלתי אפשר

אברהם אלמליח:  זה עניין מתמטי וזה לא אפשרי

אברהם אלמליח:  הכול נבחן בראייה שירותית

אברהם אלמליח:  כל הפרויקט הזה נבחן בראיה שירותית

אברהם אלמליח:  זאת אומרת, בסוף, המטרה שלנו היא לתת שירות

אברהם אלמליח:  גם מה שאנחנו עושים עכשיו, מה שנקרא גריעת רכבת, זה בסוף כדי לתת שירות

אברהם אלמליח:  ולכן, הדבר הזה נבחן בצורה מאוד מאוד קפדנית

אברהם אלמליח:  זה פשוט בלתי אפשרי

אברהם אלמליח:  מה שאנחנו עושים היטב, על פי מיטב הידע והניסיון שיש לנו, זה השירות המקסימלי שניתן לתת, זה האיזון המקסימלי שאפשר לעשות בין מתן שירות ולבין העבודה

אלעד קלימי: אבל למה לא לעשות שאטלים חצי שעה? זאת הייתה השאלה

אלעד קלימי:  - - -      

אליאס מטר: תקשיבו, מה שאני מציע זה - - -
 

אלעד קלימי:  אם אני קניתי בסוף כרטיס לרכבת ואני, לצורך העניין, גר בשדרות, אז אני אוכל לעלות גם ב-10:00 וגם ב-10:30

אלעד קלימי:  זה סתם לצורך הנוחות

אלעד קלימי:  ב-10:00 אני אוכל לעלות לא על הרכבת, אלא על אוטובוס שייקח אותי לרכבת באשקלון ומשם אני אמשיך, וב-10:30 זה יהיה על הרכבת עצמה

אליאס מטר: אז קודם כל, התשובה היא שאתה יכול לעשות את זה, זה קיים - - - זה לא יעלה לך

אליאס מטר:  אתה יכול לבחור אוטובוס או רכבת וזה בסוף יעלה לך אותו מחיר

אליאס מטר:  השאטלים שאנחנו מעמידים הם חינמיים

אליאס מטר:  מה שאני אומר זה שרשמנו פה את כל הדברים שהועלו, הועלו פה כל מיני פתרונות

אליאס מטר:  אנחנו נחזור למשרד ונהיה בקשר ונייצר ביחד את הפתרון

אליאס מטר:  אני לא חושב שמשרד התחבורה עכשיו בא ומסתכל, יש פה סבל, יש פה תקופה קשה, יש הרבה פיתוח ואנחנו צריכים לבוא ולהעמיד את המשאבים, כמו שאנחנו שמים מיליארדים על פרויקטים, גם את הכסף נדרוש על תחבורה ציבורית חלופית, נעשה אותה

אליאס מטר:  אנחנו נשב עם אנשים ואני מקווה שעד הועדה הבאה, יהיה לנו פתרון טוב ויותר ומתאים יותר

אברהם בצלאל: דבר ראשון, אני רוצה שיכניסו גם את נושא ההסברה והפרסום שאני שומע פה מה-מ

אברהם בצלאל: מ

אברהם בצלאל: מ שאמרה בהתחלה - - -     

אברהם אלמליח: אז אני מבקש להתייחס לזה

אברהם אלמליח:  אנחנו מקפידים לפרסם באתר שלנו - - -     

אברהם בצלאל: היא אמרה שהיא בדקה את זה בשבוע האחרון - - -     

אברהם אלמליח: אני אשמח לראות ולו דוגמא אחת

אברהם אלמליח:  לדעתי אין - - -     

שגיא סעדה: אני אראה לך דוגמא מהבוקר

אברהם אלמליח: אני אשמח

אברהם אלמליח:  באתר שלנו אנחנו מעדכנים

אברהם אלמליח:  אתם יכולים עכשיו להיכנס בלייב, אני מוכן להקרין את זה

אברהם אלמליח:  כל הסקירות מעודכנות, כל האמצעים החלופיים כמו שאטלים, הכול מעודכן

אברהם אלמליח:  אם יש פער, אנחנו כמובן מחויבים לתקן אותו

אברהם אלמליח:  אבל, לומר אמירה שאנחנו לא שקופים או לא מעדכנים, זו אמירה, שעם כל הכבוד, אני דוחה אותה לחלוטין

אברהם אלמליח:  פשוט צריך לבדוק באתר - - -     

שגיא סעדה: אני יכול להראות לך משהו מהבוקר - - -     

אברהם אלמליח: אין בעיה

אברהם אלמליח:  תראה לי פער ואני הראשון שיודה בזה ואלך לסגור את זה

אברהם אלמליח:  אני בדקתי את זה תוך כדי הדיון - - -     

אברהם בצלאל: עורך הדיון דן לנדאו, אני, איך אומרים, ניכר מבחינתם שזה השירות הכי, כלומר, זה הדבר הבסיסי שבעידן של היום - - -     

שגיא סעדה: הם איבדו שקיפות, אני מצטער

שגיא סעדה:  אני הגעתי לתחנה השבוע, הרכבת איחרה ב-35 דקות וזה לא הופיע בשום מקום

שגיא סעדה:  מעבר לזה, מנהל התחנה התנדף מהתחנה ברגע שהתחילו להגיע תלונות, הוא לא היה שם כדי לתת תשובות - - -זה מנהל תחנת אשדוד, מנהלת תחנת אשקלון, לא היה במשרד שלו

שגיא סעדה:  כשהגענו לתחנה, הוא לא היה במשרד - - -     

אברהם בצלאל: שגיא, הדברים הועלו, אני - - -     

דן לנדאו: אני ממש מבקש להתייחס

דן לנדאו:  אמרת דברים שלא קשורים לסגירות

דן לנדאו:  תיארת מקרה שיכול לקרות, של איחור רכבת

דן לנדאו:  אתה לא מדבר על הנושא שלנו - - -     

שגיא סעדה: אבל גם באיחור רכבת אתם לא מעדכנים

דן לנדאו: רק רגע

דן לנדאו:  נאמרו פה דברים בשם ה-מ

דן לנדאו: מ

דן לנדאו: מ, מאוד חשוב לי לתקן אותם ולדייק אותם כי הם לא נכונים

דן לנדאו:  באתר של הרכבת, וכאמור אני יכול להקריא את זה בכל רגע שאתבקש, יש עדכונים בלייב כל הזמן

דן לנדאו:  סתם, לדוגמא, כרגע יש פה עדכונים על סגירת הכניסה המזרחית ל"תחנת תל אביב האוניברסיטה", שינויים בתנועת הרכבות באזור לוד בשעות הלילה, שינויים בתנועת הרכבות במסילת השרון, אשדוד ואשקלון, שינויים בתנועת הרכבות באזור בית שאן, מערך היסעים בימים א'-ה' ובסופי שבוע וכולי

דן לנדאו:  אלה עדכונים שכל יום מתעדכנים

דן לנדאו:  אם חלילה, אני טועה, אז אני ראשון שאודה בכך ואבוא לתקן את זה

דן לנדאו:  אבל, מה שכרגע הראו לי, זה פשוט לא המקום הנכון באתר

דן לנדאו:  לא חיפשו כנראה במקום הנכון

דן לנדאו:  לגבי איחורי הרכבת, שזה לא האירוע שעליו הדיון היום - - -     

שגיא סעדה: זה לא האירוע, אבל זה חלק מזה - - -     

דן לנדאו: לא, לא יקירי

דן לנדאו:  אני מבקש שנכבד את העובדות

דן לנדאו:  אנחנו ברכבת ישראל אמונים על עובדות - - -     

שגיא סעדה: גם אני אמון על עובדות

שגיא סעדה:  עובדות שאני חווה ביום-יום

דן לנדאו: אתה מדבר על אירוע של איחור רכבת, וזה אירוע שיכול לקרות, אני בהחלט מודה זה

דן לנדאו:  זה לא אירוע של סגירת רכבות בשל עבודות החשמול

דן לנדאו:  זה אירוע אחר

דן לנדאו:  זה אירוע תפעולי שיכול לקרות

דן לנדאו:  יש לנו פק"ל המסביר איך אנחנו מתייחסים לזה

דן לנדאו:  האנשים זכאים לפיצוי ומקבלים פיצוי

דן לנדאו:  יש לנו פתרונות לדברים האלה

דן לנדאו:  אבל, כשמאחרת רכבת, זה לא קשור לסוגייה - - -     

שגיא סעדה: זה קשור לסוגייה, כי התשובה לכל דבר זה החשמול, החשמול והחשמול - - -, אתה רוצה לראות התכתבויות עם הדובר שלכם?         

אברהם אלמליח: גם צריך להגיד שנייה אחת, גם צריך להגיד שיש לנו מערכת מידע לנוסע שהיא מאוד מאוד שקופה

אברהם אלמליח:  אגב, היא אוטומטית, היא ל מגע יד אדם

אברהם אלמליח:  מערכות הרכבות שלנו מקבלות מידע באופן אוטומטי ומעבירות מידע על איחורים למערכת שנקראת PIS ח- - -     

אברהם בצלאל: אני מבקש יותר הסברה, אבי

אברהם בצלאל:  אתה יודע, בסוף לא כל אדם נמצא עם הטלפון החכם ולא לכל אחד - - -בסוף, לי יש בקשה אחת שאני חושב שהיא - - -     

שגיא סעדה: גם באפליקציה אין את המידע, זה בדיוק העניין - - -     

אליאס מטר: חברים, תקשיבו, מה שאני מציע, אני חייב להגיד משהו אחד

אליאס מטר:  בסוף, אנחנו עובדי ממשלה ותפקידינו הוא לשרת אנשים

אליאס מטר:  תושבי הנגב באמת סובלים והתפקיד שלנו זה לרכך את הסבל הזה ולתת את הפתרון הכי טוב

אליאס מטר:  ההתנצחות זאת לא מובילה לפתרון

אליאס מטר:  בואו נשב ביחד ואני מקווה שלוועדה הבאה נבוא עם פתרון יותר טוב

אברהם בצלאל: אני אומר, בנושא ההסברה, הוא חשוב מאוד, השקיפות

אברהם בצלאל:  יש פה את רינת, שכן רוצה להגיד איזו מילה, עו"ד, בנושא הזה

אברהם בצלאל:  אבל לא התנצחות - - - איך אומרים, אנחנו מבקרים את המשרדים כי אלה הועדות שלנו ואנחנו עושים את זה כי זה התפקיד שלנו

אברהם בצלאל:  אנחנו עושים את זה כי זה התפקיד שלנו

אברהם בצלאל:  אבל, אנחנו עושים הכול בנועם והכל בטוב, כי זה הרצון שלי וזה הטון שלנו

אברהם בצלאל:  לא תשמעו פה צעקות בוועדה

אברהם בצלאל:  אנחנו מגיעים באמת ברוח טובה כי זה הרצון של כולם

רינת בניטה: אוקיי

רינת בניטה:  אז אני אגיד בעניין הזה

רינת בניטה:  כמו שאליאס יודע, התשובה של המשרד נמסרה לנו אתמול בשעה 19:00

רינת בניטה:  כחלופה לתשובת המשרד, אני נכנסתי לאתר רכבת ישראל כדי לראות מה המענים שניתנים, כולל ההיסעים

רינת בניטה:  אני יכולה להגיד שכשאר אני נכנסתי אתמול לאתר, וגם היום בבוקר, ראיתי שאין הלימה בין הנתונים שנמסרו על ידי משרד התחבורה, לבין הנתונים המופיעים באתר הרכבת

רינת בניטה:  באתר הרכבת, ה- URL שלו מעדכן על עדכונים שנכונים לינואר ולא על פברואר

רינת בניטה:  אתם מוזמנים לבדוק את זה אבל זה מה שאני נכנסתי ובדקתי

רינת בניטה:  זה התפקיד שלי, זו העבודה שלי, והנתונים שמופיעים באתר שלכם, לעומת נתוני המשרד, אין בהם הלימה

אברהם בצלאל: אני מבקש כאן לבדוק את זה, עו"ד - - - אני מבקש לבדוק את זה

אברהם בצלאל:  קורה, יכול להיות שאתה יודע, גם זה קורה לפעמים שבמקום מסוים לא מעדכנים וזה בסדר גמור, אנחנו פה בשביל ללמוד ולהתייעל

אברהם בצלאל:  אנחנו כל יום לומדים ואני אומר זה מניסיוני, הלא כזה גדול, אבל עשיתי כמה דברים קטנים בחיים ואנחנו כל יום וכל ועדה וכל דבר אנחנו רק לומדים ומשפרים את הרמה האישית שלנו ובוודאי את הרמה השירותית והציבורית שלנו

אברהם בצלאל:  אני מאוד מאוד על הועדה הזאת, ואני מבקש - - - רגע, רגע - - -     

אלעד קלימי: רגע, היו"ר

אלעד קלימי:  אני רוצה שכן יירשם גם סיפור התחבורה לירושלים

אלעד קלימי:  זה חלק מהסיפור

אברהם בצלאל: למרות שהועדה עצמה יותר הייתה על הרכבת, אבל יש פה סגן ראש העיקר בשדרות - - -     

אלעד קלימי: כן, אם אפשר שמשרד התחבורה יתייחס לזה - - -     

אליאס מטר: אני יכול לתת את התשובה עכשיו

אליאס מטר:  היום, לירושלים יש רק שתי רכבות שמגיעות בשעה - - - אני אומר, בסוף, יש שתי רכבות המגיעות לירושלים

אליאס מטר:  תושבי הנגב המערבי יוכלו מאשקלון ברכבת מהירה לצאת לתל אביב ההגנה, ומשם כמעט כמו כל הארץ - - -     

אלעד קלימי: אבל לא רכבת, אוטובוס - - - אם אני תושב אופקים, אני יכול להגיע לירושלים, אם אני תושב אשקלון, אני יכול, ואם אני תושב שדרות, אני לא יכול - - -      

אליאס מטר: למה? אתה יכול ברכבת - - -     

אלעד קלימי:  למה? כי אין אוטובוס

אליאס מטר: לא, אתה יכול גם ברכבת - - -     

אלעד קלימי: עזוב את הרכבת, אני מדבר על אוטובוס

אברהם בצלאל: למה אין אוטובוס אחד ישיר לירושלים כמו שיש מכל הערים מסביב? אני חושב שזו דרישה נכונה וצריך לבחון אותה

אברהם בצלאל:  אני אומר עוד פעם, צריך, אני אגיד מילה אחת על משרד התחבורה, כן אומרים שאתם עושים הרבה דברים טובים, אבל לפעמים אני מרגיש, כתושב ירושלים, אני מרגיש שאני נמצא למשל בשכונה כמו נווה יעקב שבה רחוב חדש שלם נבנה ואין לו תחבורה בפנים

אברהם בצלאל:  רחוב שלם ולא רחוב קטן

אברהם בצלאל:  אין תחבורה

אברהם בצלאל:  אני לא מדבר על זה שלא חשבו על זה מראש

אברהם בצלאל:  אבל, בסוף, כשאנשים מגיעים, למשל סגן ראש עיריית שדרות, בסוף הוא חי את התושבים

אברהם בצלאל:  ולא מדובר על כמות קטנה של תושבים, וגם אם כן, בסוף, זה מה שהציבור צריך

אברהם בצלאל:  לפעמים יש איזה ניתוק מהשטח, מבחינת הצרכים, לבין המשרד

אברהם בצלאל:       וזה נכון, המשרד עובד והוא עושה דברים גדולים ואפשר באמת לראות שינויים מערכתיים וגדולים מאוד

אברהם בצלאל:  בסוף, יש פה בקשה שאפשר לומר פשוטה, וחשובה מעין כמוה לאותם תושבים

אברהם בצלאל:  אני חושב שמשרד התחבורה צריך למצוא פתרון מידי לדבר הזה

אברהם בצלאל:  זה לא דיון של כמה שנים שצריך לחשוב, וכמו שאמרו פה מקודם, שצריך לסגור כל מיני, "בנק הנסיעות שיש להם בשביל

אברהם בצלאל: ", אני לא חושב שזה צריך להיות ככה

אברהם בצלאל:  משרד התחבורה צריך לייצר את הפתרונות לתושבים, לא ראש עירייה כזאת או ראש מועצה כזה

אברהם בצלאל:  משרד התחבורה הוא זה שצריך להביא את הפתרונות

אברהם בצלאל:      לכן, אני שמח על הדיון הזה שנעשה

אברהם בצלאל:  אני כן מבקש שנקיים דיון מיד אחרי החג

אברהם בצלאל:  אני כן מבקש דבר ראשון, לבדוק אם יש מצב כן בערב קצת יותר להאריך את זמן הרכבת

אברהם בצלאל:  דבר שני, קווים חדשים ומהירים - - - - השקיפות והנושא של ההסברה והפרסום, אני כן מבקש שישתפר

אברהם בצלאל:  כי גם לא לכולם יש את האפליקציה, למשל לי, אברהם בצלאל, אין את האפליקציה

אברהם בצלאל:  כמוני יש רבים

אברהם בצלאל:  יש לוודא שלמשל, אנשים מבוגרים, כי בסוף אנחנו מדברים על אוכלוסיות שונות ומגוונות ולא לכולם יש את האמצעים האלה

אברהם בצלאל:  כן למצוא את הדרך לפרסום

אברהם בצלאל:  יכול להיות שרכבת ישראל תפרסם בעלון שכונתי או עלון כזה, עיתון מסוים כזה, מה קורה בשבוע הזה או בחודש הקרוב, מה השינויים, תפרסם על דברים חדשים

אברהם בצלאל:  הדבר הזה צריך לקרות, הוא חשוב מאוד וצריך לעשות אותו - - -     

יוסי קרן: יכולים להיעזר בדוברים של הרשויות

יוסי קרן:  יכולים להיעזר בנו, אנחנו נדע להגיע לקצה התושבים

יוסי קרן:  צריך להוסיף את הנושא של השאטלים - - -     

אברהם בצלאל: בנושא של השאטלים, שיהיו שאטלים ישירים לאשקלון מכל מקום ומקום

אברהם בצלאל:  באמת, זה לא הרבה כסף, זה דבר שיועיל מאוד לאנשים

אברהם בצלאל:  תאמינו לי שהציבור ייתן יותר אמון בסוף ברכבת וייסעו שם יותר

אברהם בצלאל:  בסוף, אנחנו רוצים לתת לאנשים, כמו שאמרו בתחילת הדיון דבר אחד, יש חוסר אמון וחוסר ודאות ותחושות מאוד לא טובות

אברהם בצלאל:  אני כן חושב שהדברים האלה יוסיפו ויתנו ויחזקו, דווקא באמת, מה שאנחנו רוצים לעשות זה שבסוף אנשים ייסעו ברכבת

אברהם בצלאל:  באמת הדבר הזה מוסיף ומחבר בין המרכז לפריפריה, בין הפריפריה למרכז

אברהם בצלאל:  הרצון שלי הוא שבסוף יהיה בפריפריה את כל מה שצריך כדי ששם יהיה המרכז

אברהם בצלאל:  לא תמיד תל אביב וכל זה, זה המרכז

אברהם בצלאל:       בסוף אנשים צריכים לבוא ולרצות להמשיך לגור בערים בהן גדלו וחונכו

אברהם בצלאל:  לא צריך להגיע לגיל 20, לגמור צבא וללכת לחפש עבודה בתל אביב ולשכור דירה ב-7,000 או 8,000 שקלים

אברהם בצלאל:  המחיה יקרה והכל

אברהם בצלאל:  בסוף צריך להנגיש כמה שיותר

אברהם בצלאל:  אני מודה מאוד לכולם, לכל מי שהגיעו טרחו, לרכבת כמובן, למשרד התחבורה - - - אני אומר עוד מילה אחת

אברהם בצלאל:  להשיק אוטובוסים, קווים מהירים, אשקלון, להבים-רהט, כן - - - אני מבקש ממשרד התחבורה - - -     

אביחי שלי: והשימוש בקווים של בני ברק שעוברים דרך הרכבות - - -     

אליאס מטר: אנחנו רשמנו פה את הכול

אליאס מטר:  דיברו פה על ארבעה דברים - - - דיברו על שאטלים שהם לא לפי זמני הרכבת, דיברו על קשר בין שדרות ואשקלון ונתיבות ולהבים-רהט, כי הם שני קווים נפרדים

אליאס מטר:  דיברנו גם על שימוש בקווי בני ברק, רמת גן, שאולי נוסיף עצירה שם, ודיברנו על קישור לירושלים - - -     

אברהם בצלאל: להוסיף עצירה זה מהיום למחר

אברהם בצלאל:  לא צריך חשיבה - - -     

קריאה: ודיברנו גם שהאירוע מסתיים במרץ 2024

אליאס מטר: חציון ראשון - - -     

אברהם בצלאל: לא נאמר מרץ

אברהם בצלאל:  חציון ראשון - - - ואני אומר עוד פעם, בואו נדייק, גם אם זה יהיה חודש שביעי אנחנו נתמודד עם זה

אברהם בצלאל:  תודה רבה לכולם, גם לנציגי התושבים כמובן, לראשי הרשויות והמועצות שהגיעו

אברהם בצלאל:  אני מקווה שבעזרת השם, בדיון הבא נמצא פתרונות טובים

אברהם בצלאל:  ברמה האישית, תושבי הנגב והדרום חשובים לנו

אברהם בצלאל:  הישיבה נעולה